title: Byla T-788/16: 2016 m. lapkričio 10 d. pareikštas ieškinys byloje De Geoffroy ir kt./Parlamentas

text:
               16.1.2017

               LT

               Europos Sąjungos oficialusis leidinys

               C 14/49

         2016 m. lapkričio 10 d. pareikštas ieškinys byloje De Geoffroy ir kt./Parlamentas

   (Byla T-788/16)
   (2017/C 014/59)
   Proceso kalba: prancūzų

      Šalys

      Ieškovai: Dominique De Geoffroy (Briuselis, Belgija) ir 14 kitų ieškovų, atstovaujamų advokatų N. de Montigny ir J.-N. Louis

      Atsakovas: Europos Parlamentas

      Reikalavimai

   Ieškovai Bendrojo Teismo prašo:

               —

               panaikinti 2016 m. kovo 21 d. paskelbtas Parlamento gaires dėl atostogų (Guidelines on leave);

               —

               panaikinti 2016 m. birželio 13 d. sprendimą, kuriuo atsisakoma suteikti Stéphane Grosjean prašomas atostogas;

               —

               panaikinti 2016 m. balandžio 12 d. sprendimą, kuriuo patenkintas Françoise Joostens atostogų prašymas, įskaitant vis dėlto 3,5 atostogų dienų kvotą;

               —

               panaikinti 2016 m. birželio 2 d. sprendimą, kuriuo atsisakoma suteikti Françoise Joostens prašomas atostogas;

               —

               bet kuriuo atveju priteisti iš atsakovo bylinėjimosi išlaidas.

      Ieškinio pagrindai ir pagrindiniai argumentai

   Grįsdami ieškinį ieškovai nurodo šešis pagrindus.

               1.

               Pirmuoju ieškinio pagrindu nurodoma, kad atsakovas visiškai nepateikė motyvų, nes neatsakė į ieškovų prieštaravimus dėl 2016 m. kovo 21 d. paskelbtų Parlamento Guidelines dėl atostogų (toliau – ginčijamos Guidelines).

               2.

               Antrasis ieškinio pagrindas susijęs su neteisėtumu grindžiamu prieštaravimu, nes ginčijamos Parlamento Guidelines buvo priimtos pažeidus Pareigūnų tarnybos nuostatus ir teises, suteiktas pagal vidaus teisės normas dėl atostogų valdymo, ir ieškovų įgytas teises.

                           —

                           Abu ieškovai, kuriems skirti trys ginčijami individualūs sprendimai, atitinkamai 2016 m. birželio 2 d., 2016 m. birželio 13 d. ir 2016 m. balandžio 12 d. sprendimai, kurių pirmieji du susiję su atsisakymu suteikti prašomas atostogas, o paskutiniu sprendimu nors ir patenkinamas vienas iš atostogų prašymų, įskaitoma vis dėlto 3,5 atostogų dienų kvota, nurodo tą patį ieškinio pagrindą, siekdami panaikinti šiuos sprendimus.

               3.

               Trečiasis ieškinio pagrindas susijęs su Parlamento darbuotojų nesikonsultavimu, kai buvo priimamos ginčijamos Parlamento Guidelines, o tai yra Europos Sąjungos pagrindinių teisių chartijos 27 straipsnio pažeidimas.

               4.

               Ketvirtuoju ieškinio pagrindu nurodomas pusiausvyros tarp institucijos interesų ir vertėjų interesų nebuvimas, proporcingumo principo nepaisymas, piktnaudžiavimas teise, vertinimo klaida ir gero administravimo ir rūpestingumo pareigos principų pažeidimas, kuriuos padarė institucija atsakovė priimdama ginčijamas Guidelines.

               5.

               Penktasis ieškinio pagrindas susijęs su vertėjų ir kitų pareigūnų ir laikinųjų darbuotojų diskriminacija, kurią sukėlė ginčijamų Guidelines priėmimas.

               6.

               Šeštasis ieškinio pagrindas susijęs su vienodo požiūrio ir nediskriminavimo principų pažeidimais, teisinio saugumo principo ir galimybės nuspėti minėtose Guidelines nurodytas išimtis ir specialius atvejus pažeidimais.


title: Byla C-352/10: 2010 m. gruodžio 15 d. Teisingumo Teismo (penktoji kolegija) nutartis byloje ( Audiencia Provincial de Oviedo (Ispanija) prašymas priimti prejudicinį sprendimą) Angel Lorenzo González Alonso prieš Nationale Nederlanden Vida Cia De Seguros y Reaseguros SAE (Prašymas priimti prejudicinį sprendimą — Nepriimtinumas)

text:
               19.3.2011

               LT

               Europos Sąjungos oficialusis leidinys

               C 89/4

         2010 m. gruodžio 15 d. Teisingumo Teismo (penktoji kolegija) nutartis byloje (Audiencia Provincial de Oviedo (Ispanija) prašymas priimti prejudicinį sprendimą) Angel Lorenzo González Alonso prieš Nationale Nederlanden Vida Cia De Seguros y Reaseguros SAE

   (Byla C-352/10) (1)

   (Prašymas priimti prejudicinį sprendimą - Nepriimtinumas)
   2011/C 89/07
   Proceso kalba: ispanų

      Prašymą priimti prejudicinį sprendimą pateikęs teismas

      Audiencia Provincial de Oviedo

      Šalys

      Apeliantas: Angel Lorenzo González Alonso

      Atsakovė: Nationale Nederlanden Vida Cia De Seguros y Reaseguros SAE

      Dalykas

   Prašymas priimti prejudicinį sprendimą — Audiencia Provincial de Oviedo — 1985 m. gruodžio 20 d. Tarybos direktyvos 85/577/EEB dėl vartotojų apsaugos, susijusios su sutartimis, sudarytomis ne prekybai skirtose patalpose (OL L 372, p. 31; 2004 m. specialusis leidimas lietuvių k., 15 sk., 1 t., p. 262) 3 straipsnio 2 dalies d punkto išaiškinimas — Ne prekybai skirtose patalpose sudaryta sutartis, pagal kurią suteikiamas gyvybės draudimas kas mėnesį mokant įmoką, investuojamą į įvairius tos pačios įmonės finansinius produktus

      Rezoliucinė dalis

   2010 m. birželio 22 d. nutartimi pateiktas Audiencia Provincial de Oviedo prašymas priimti prejudicinį sprendimą yra akivaizdžiai nepriimtinas.

      (1)  OL C 288, 2010 10 23.


title: Byla C-237/08 2008 m. birželio 3 d. Cour de cassation (Prancūzija) pateiktas prašymas priimti prejudicinį sprendimą byloje Google France prieš Viaticum, Luteciel

text:
               15.8.2008

               LT

               Europos Sąjungos oficialusis leidinys

               C 209/27

         2008 m. birželio 3 d.Cour de cassation (Prancūzija) pateiktas prašymas priimti prejudicinį sprendimą byloje Google France prieš Viaticum, Luteciel

   (Byla C-237/08)
   (2008/C 209/40)
   Proceso kalba: prancūzų
   Prašymą priimti prejudicinį sprendimą pateikęs teismas

      Cour de cassation (Komercinių, finansinių ir ekonominių bylų kolegija)
   Šalys pagrindinėje byloje
   Kasatorė: Google France
   Atsakovės kasaciniame procese: Viaticum, Luteciel
   Prejudiciniai klausimai

               1.

               Ar 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti (1) 5 straipsnio 1 dalies a ir b punktus reikia aiškinti taip, kad mokamos paslaugos teikėjas, teikiantis nuorodas, kuris skelbėjams leidžia vartoti raktinius žodžius, atgaminančius ar pamėgdžiojančius registruotus prekių ženklus, ir kuris pagal nuorodų teikimo sutartį pirmenybės tvarka sukuria ir skelbia pagal šiuos raktinius žodžius reklaminius saitus į svetaines, kuriose siūlomos prekės, tapačios arba panašios į tas, kurias žymi įregistruoti prekių ženklai, naudojasi šiais prekių ženklais ir jų savininkas turi teisę uždrausti tokį naudojimąsi?

               2.

               Darant prielaidą, kad toks naudojimas nėra naudojimas, kurį prekių ženklo savininkas turi teisę uždrausti pagal direktyvą ir (1993 m. gruodžio 20 d. Tarybos) reglamentą ((EB) Nr. 40/94 dėl Bendrijos prekių ženklo (2)), ar mokamos paslaugos teikėją, teikiantį nuorodas, galima laikyti teikiančiu informacinės visuomenės paslaugas, kurios yra paslaugos gavėjo pateiktos informacijos saugojimas 2000 m. birželio 8 d. Direktyvos 2000/31/EB (3) 14 straipsnio prasme, todėl nebūtų galima reikalauti jo atsakomybės, jeigu prieš tai prekių ženklo savininkas jo neinformavo apie skelbėjo neteisėtai naudojamą žymenį?

      (1)  OL L 40, 1989, p. 1.

      (2)  OL L 11, 1994, p. 1.

      (3)  2000 m. birželio 8 d. Europos Parlamento ir Tarybos direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos direktyva) (OL L 178, p. 1).


title: 2004 m. birželio 30 d. Pirmosios Instancijos teismo sprendimas, Byloje T-186/02 BMI Bertollo Srl prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Protesto procesas — Ankstesni žodiniai prekių ženklai DIESEL — Paraiška figūriniam Bendrijos prekių ženklui DIESELIT — Santykiniai atmetimo pagrindai — Suklaidinimo galimybė — Reglamento Nr. 40/94 8 straipsnio 1 dalies b punktas)

text:
               25.9.2004

               LT

               Europos Sąjungos oficialusis leidinys

               C 239/19

      PIRMOSIOS INSTANCIJOS TEISMO SPRENDIMAS

   2004 m. birželio 30 d.
   Byloje T-186/02 BMI Bertollo Srl prieš Vidaus rinkos derinimo tarnybą (prekių ženklams ir pramoniniam dizainui) (VRDT) (1)

   (Bendrijos prekių ženklas - Protesto procesas - Ankstesni žodiniai prekių ženklai DIESEL - Paraiška figūriniam Bendrijos prekių ženklui DIESELIT - Santykiniai atmetimo pagrindai - Suklaidinimo galimybė - Reglamento Nr. 40/94 8 straipsnio 1 dalies b punktas)
   (2004/C 239/38)
   Bylos kalba: italų
   Byloje T-186/02 BMI Bertollo Srl, įsteigta Pianezze San Lorenzo (Italija), atstovaujama advokatų F. Tedeschini, M. Pinnarò, P. Santer, V. Corbeddu ir M. Bertuccelli, nurodžiusių adresą dokumentams įteikti Liuksemburge, prieš Vidaus rinkos derinimo tarnybą (prekių ženklams ir pramoniniam dizainui) (VRDT) (atstovas: M. O. Montalto), kita proceso VRDT apeliacinėje taryboje šalis – Diesel SpA, įsteigta Molvenoje (Italija), atstovaujama advokatų G. Bozzola ir C. Bellomunno, dėl VRDT trečiosios apeliacinės tarybos 2002 m. kovo 19 d. sprendimo (byla R 525/2001-3) protesto procese tarp BMI Bertollo Srl ir Diesel SpA Pirmosios instancijos teismas (ketvirtoji kolegija), susidedantis iš pirmininko H. Legal, teisėjų V. Tiili ir M. Vilaras; sekretorius: sekretoriaus padėjėja B. Pastor, 2004 m. birželio 30 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Priteisti iš pareiškėjo bylinėjimosi išlaidas.

      (1)  OL C 191, 2002 8 10.


title: 2005 m. vasario 17 d. Teisingumo Teismo sprendimas (trečioji kolegija), Byloje C-134/03 (dėl Guidice di pace di Genova-Voltri prašymo priimti prejudicinį sprendimą): Viacom Outdoor Srl prieš Giotto Immobilier SARL (Laisvė teikti paslaugas — Konkurencija — Skelbimų iškabinimo paslaugos — Nacionaliniai teisės aktai, nustatantys savivaldybių skelbimų mokestį — Viešo skelbimų iškabinimo paslaugų teikimas — Savivaldybių įgaliojimai reglamentuoti skelbimų iškabinimo paslaugas — Nediskriminacinis vietinis apmokestinimas)

text:
               16.4.2005

               LT

               Europos Sąjungos oficialusis leidinys

               C 93/2

      TEISINGUMO TEISMO SPRENDIMAS

   (trečioji kolegija)
   2005 m. vasario 17 d.
   Byloje C-134/03 (dėl Guidice di pace di Genova-Voltri prašymo priimti prejudicinį sprendimą): Viacom Outdoor Srl prieš Giotto Immobilier SARL (1)

   (Laisvė teikti paslaugas - Konkurencija - Skelbimų iškabinimo paslaugos - Nacionaliniai teisės aktai, nustatantys savivaldybių skelbimų mokestį - Viešo skelbimų iškabinimo paslaugų teikimas - Savivaldybių įgaliojimai reglamentuoti skelbimų iškabinimo paslaugas - Nediskriminacinis vietinis apmokestinimas)
   (2005/C 93/03)
   Proceso kalba: italų
   Byloje C-134/03 dėl Guidice di pace di Genova-Voltri (Italija) 2003 m. kovo 10 d. sprendimu, kurį Teisingumo Teismas gavo 2003 m. kovo 25 d., pagal EB sutarties 234 straipsnį pateikto prašymo priimti prejudicinį sprendimą byloje Viacom Outdoor Srl prieš Giotto Immobilier SARL, Teisingumo Teismas (trečioji kolegija), kurį sudaro kolegijos pirmininkas (pranešėjas) A. Rosas, teisėjai A. Borg Barthet, J.-P. Puissochet, J. Malenovský ir U. Lõhmus; generalinė advokatė J. Kokott; sekretorė vyriausioji administratorė L. Hewlett, 2005 m. vasario 17 d. priėmė sprendimą, kurio rezoliucinėje dalyje nurodyta:

               1.

               Prejudiciniai klausimai dėl EB sutarties 82, 86, 87 ir 88 straipsnių išaiškinimo yra nepriimtini.

               2.

               EB sutarties 49 straipsnis neprieštarauja tam, kad būtų renkamas savivaldybės skelbimo mokestis, nustatytas 1993 m. lapkričio 15 d. įstatyminiame dekrete Nr. 507 – Savivaldybės skelbimų mokesčio peržiūra ir derinimas (decreto legislativo Nr. 507 – Revisione ed armonizzazione dell'imposta comunale sulla pubblicità e del diritto sulle pubbliche affissioni).

      (1)  OL C 146, 2003 6 21.


title: Byla T-698/15 P: 2015 m. gruodžio 2 d. Juha Tapio Silvan pateiktas apeliacinis skundas dėl 2015 m. rugsėjo 22 d. Tarnautojų teismo sprendimo byloje F-83/14 Silvan/Komisija

text:
               15.2.2016

               LT

               Europos Sąjungos oficialusis leidinys

               C 59/28

         2015 m. gruodžio 2 d. Juha Tapio Silvan pateiktas apeliacinis skundas dėl 2015 m. rugsėjo 22 d. Tarnautojų teismo sprendimo byloje F-83/14 Silvan/Komisija

   (Byla T-698/15 P)
   (2016/C 059/31)
   Proceso kalba: prancūzų

      Šalys

      Apeliantas: Juha Tapio Silvan (Briuselis, Belgija), atstovaujamas advokatų N. de Montigny ir J.-N. Louis

      Kita proceso šalis: Europos Komisija

      Reikalavimai

   Apeliantas Bendrojo Teismo prašo:

               —

               panaikinti

                           —

                           2015 m. rugsėjo 22 d. Tarnautojų teismo (antroji kolegija) sprendimą byloje F-83/14 (Tapio Silvan/Komisija);

               —

               priimti naują sprendimą ir

                           —

                           panaikinti

                                       —

                                       sprendimą nepaaukštinti apelianto pareigų,

                                       —

                                       priteisti iš Komisijos bylinėjimosi abiejose instancijose išlaidas.

      Apeliacinio skundo pagrindai ir pagrindiniai argumentai

   Grįsdamas apeliacinį skundą apeliantas remiasi trimis pagrindais.

               1.

               Pirmasis apeliacinio skundo pagrindas paremtas ieškinio pagrindų, kuriais buvo remtasi, ir pateiktų įrodymų priimtinumu; jį sudaro dvi dalys:

                           —

                           pirmoji dalis paremta prielaida, kad Tarnautojų teismas pažeidė procesines normas ir padarė teisės klaidą, kai pripažino nepriimtinu ieškinio pagrindą dėl paskyrimų tarnybos neatlikto nuopelnų palyginimo;

                           —

                           antroji dalis paremta prielaida, kad Tarnautojų teismas padarė teisės klaidą, kai neįvertino apelianto pateiktų įrodymų, jog paskyrimų tarnyba neatlikto nuopelnų palyginimo jokioje pareigų paaukštinimo stadijoje.

               2.

               Antrasis apeliacinio skundo pagrindas paremtas Pareigūnų tarnybos nuostatų 45 straipsnio pažeidimu ir neatliktu nuopelnų palyginimu; jį sudaro dvi dalys:

                           —

                           pirmoji dalis paremta prielaida, kad, pirma, Tarnautojų teismas padarė teisės klaidą, kai nagrinėjo šalių pateiktus dokumentus, ir iškraipė įrodymus, kad jis neatliko veiksmingos teisminės kontrolės ir nenurodė motyvų, ir antra, kad jis padarė vertinimo klaidą, nenurodė motyvų, neatliko veiksmingos teisminės kontrolės ir iškraipė įrodymus;

                           —

                           antroji dalis paremta prielaida, kad, pirma, Tarnautojų teismas padarė teisės klaidą, kai vertino apelianto pateiktus ieškinio pagrindus, nes jis nusprendė, kad apeliantas nepareiškė 2011 m. lapkričio 14 d. Europos Komisijos priimtų Pareigūnų tarnybos nuostatų 45 straipsnio įgyvendinimo nuostatų (BĮN) C(2011) 8190 neteisėtumu grindžiamo prieštaravimo, kad jungtinis pareigų paaukštinimo komitetas neturi atlikti nuopelnų palyginimo, ir antra, kad šis teismas klaidingai įvertino ir iškraipė pateiktus įrodymus.

               3.

               Trečiasis apeliacinio skundo pagrindas paremtas vertinimo klaida, padaryta vertinant nuopelnus; jį sudaro dvi dalys:

                           —

                           pirmoji dalis paremta prielaida, kad Tarnautojų teismas padarė teisės klaidą, kai vertino pareigą pateikti įrodymus;

                           —

                           antroji dalis paremta klaidingu pateiktų įrodymų vertinimu ir jų iškraipymu.


title: Sujungtos bylos C-471/09 P–C-473/09 P: 2011 m. liepos 28 d. Teisingumo Teismo (trečioji kolegija) sprendimas bylose Territorio Histórico de Vizcaya — Diputación Foral de Vizcaya (C-471/09 P), Territorio Histórico de Álava — Diputación Foral de Álava (C-472/09 P), Territorio Histórico de Guipúzcoa — Diputación Foral de Guipúzcoa (C-473/09 P) prieš Europos Komisiją, Comunidad Autónoma del País Vasco — Gobierno Vasco, Comunidad Autónoma de la Rioja, Camara Oficial de Comercio, Industria y Navegación de Vizcaya, Cámara Oficial de Comercio e Industria de Álava, Cámara Oficial de Comercio, Industria y Navegación de Guipúzcoa, Confederación Empresarial Vasca (Confebask) (Apeliacinis skundas — Valstybės pagalba — Ieškinys dėl panaikinimo — Komisijos sprendimai dėl Ispanijos valstybės pagalbos schemos Biskajos, Alavos ir Gipuskoa provincijų įmonėms — 45 % investicijų sumos mokesčių kreditas — Teisėti lūkesčiai — Proporcingumo principas — Teisinio saugumo ir gero administravimo principai — Protingo termino laikymasis — Nepranešimas)

text:
               8.10.2011

               LT

               Europos Sąjungos oficialusis leidinys

               C 298/4

         2011 m. liepos 28 d. Teisingumo Teismo (trečioji kolegija) sprendimas bylose Territorio Histórico de Vizcaya — Diputación Foral de Vizcaya (C-471/09 P), Territorio Histórico de Álava — Diputación Foral de Álava (C-472/09 P), Territorio Histórico de Guipúzcoa — Diputación Foral de Guipúzcoa (C-473/09 P) prieš Europos Komisiją, Comunidad Autónoma del País Vasco — Gobierno Vasco, Comunidad Autónoma de la Rioja, Camara Oficial de Comercio, Industria y Navegación de Vizcaya, Cámara Oficial de Comercio e Industria de Álava, Cámara Oficial de Comercio, Industria y Navegación de Guipúzcoa, Confederación Empresarial Vasca (Confebask)

   (Sujungtos bylos C-471/09 P–C-473/09 P) (1)

   (Apeliacinis skundas - Valstybės pagalba - Ieškinys dėl panaikinimo - Komisijos sprendimai dėl Ispanijos valstybės pagalbos schemos Biskajos, Alavos ir Gipuskoa provincijų įmonėms - 45 % investicijų sumos mokesčių kreditas - Teisėti lūkesčiai - Proporcingumo principas - Teisinio saugumo ir gero administravimo principai - Protingo termino laikymasis - Nepranešimas)
   2011/C 298/05
   Proceso kalba: ispanų

      Šalys

      Apeliantės: Territorio Histórico de Vizcaya — Diputación Foral de Vizcaya (C-471/09 P), Territorio Histórico de Álava — Diputación Foral de Álava (C-472/09 P), Territorio Histórico de Guipúzcoa — Diputación Foral de Guipúzcoa (C-473/09 P), atstovaujamos advokatų I. Sáenz-Cortabarría Fernández ir M. Morales Isasi

      Kitos proceso šalys: Europos Komisija, atstovaujama F. Castillo de la Torre ir C. Urraca Caviedes, Comunidad Autónoma del País Vasco — Gobierno Vasco, atstovaujama advokatų I. Sáenz-Cortabarría Fernández ir M. Morales Isasi, Comunidad Autónoma de la Rioja, atstovaujama advokatų J. M. Criado Gámez ir E. Martínez Aguirre, Camara Oficial de Comercio, Industria y Navegación de Vizcaya, Cámara Oficial de Comercio e Industria de Álava, Cámara Oficial de Comercio, Industria y Navegación de Guipúzcoa, atstovaujamos advokatų I. Sáenz-Cortabarría Fernández ir M. Morales Isasi, Confederación Empresarial Vasca (Confebask)

      Apeliantės pusėje įstojusi į bylą šalis: Ispanijos Karalystė, atstovaujama N. Díaz Abad

      Dalykas

   Apeliaciniai skundai, pateikti dėl 2009 m. rugsėjo 9 d. Pirmosios instancijos teismo (penktoji išplėstinė kolegija) sprendimo Diputación Foral de Álava, Gobierno Vasco ir kt. prieš Komisiją (T-227/01–T-229/01, T-265/01, T-266/01 ir T-270/01), kuriuo šis teismas atmetė prašymą panaikinti 2001 m. liepos 11 d. Komisijos sprendimą 2002/820/EB dėl Ispanijos valstybės pagalbos schemos Alavos provincijos įmonėms suteikiant 45 % investicijų sumos mokesčių kreditą (OL L 296, 2002, p. 1) bylose T-227/01 ir T-265/01; prašymą panaikinti 2001 m. liepos 11 d. Komisijos sprendimą 2003/27/EB dėl Ispanijos valstybės pagalbos schemos Biskajos provincijos įmonėms suteikiant 45 % investicijų sumos mokesčių kreditą (OL L 17, 2003, p. 1) bylose T-228/01 ir T-266/01 bei prašymą panaikinti 2001 m. liepos 11 d. Komisijos sprendimą 2002/894/EB dėl Ispanijos valstybės pagalbos schemos Gipuskoa provincijos įmonėms suteikiant 45 % investicijų sumos mokesčių kreditą (OL L 314, 2002, p. 26) bylose T-229/01 ir T-270/01.

      Rezoliucinė dalis

               1.

               Atmesti pagrindinius ir priešpriešinius apeliacinius skundus.

               2.

               Le Territorio Histórico de Vizcaya — Diputación Foral de Vizcaya, le Territorio Histórico de Álava — Diputación Foral de Álava, le Territorio Histórico de Guipúzcoa — Diputación Foral de Guipúzcoa, la Cámara Oficial de Comercio, Industria y Navegación de Vizcaya, la Cámara Oficial de Comercio e Industria de Álava et la Cámara Oficial de Comercio, Industria y Navegación de Guipúzcoa lygiomis dalimis padengia su šiais apeliaciniais skundais susijusias bylinėjimosi išlaidas.

               3.

               Ispanijos Karalystė padengia savo bylinėjimosi išlaidas.

      (1)  OL C 37, 2010 2 13.


title: Byla T-434/09: 2009 m. spalio 26 d. pareikštas ieškinys byloje Centrotherm Systemtechnik prieš VRDT — centrotherm Clean Solutions (CENTROTHERM)

text:
               19.12.2009

               LT

               Europos Sąjungos oficialusis leidinys

               C 312/40

         2009 m. spalio 26 d. pareikštas ieškinys byloje Centrotherm Systemtechnik prieš VRDT — centrotherm Clean Solutions (CENTROTHERM)
   (Byla T-434/09)
   2009/C 312/67
   Kalba, kuria surašytas ieškinys: vokiečių

      Šalys

      Ieškovė: Centrotherm Systemtechnik GmbH (Brilonas, Vokietija) atstovaujama advokato J. Albrecht

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: centrotherm Clean Solutions GmbH & Co. KG (Blauboirenas, Vokietija)

      Ieškovės reikalavimai

               —

               Panaikinti 2009 m. rugpjūčio 25 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 6/2008-4, kiek juo patenkintas prašymas panaikinti ginčijamo prekių ženklo savininko teises.

               —

               Priteisti iš VRDT bylinėjimosi išlaidas.

               —

               Nurodyti į bylą įstojusiai šaliai, jei tokia būtų, padengti savo patirtas bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „CENTROTHERM“ 11, 17, 19 ir 42 klasių prekėms ir paslaugoms (paraiška Nr. 1 301 019)

      Bendrijos prekių ženklo savininkas: Ieškovė
   Šalis, prašanti pripažinti Bendrijos prekių ženklo registraciją negaliojančia: centrotherm Clean Solutions GmbH & Co. KG

      Anuliavimo skyriaus sprendimas: paskelbti Bendrijos prekių ženklo savininko teises panaikintomis.

      Apeliacinės tarybos sprendimas: iš dalies panaikinti anuliavimo skyriaus sprendimą ir iš dalies panaikinti Bendrijos prekių ženklo savininko teises.
   Ieškinio pagrindai:

               —

               Reglamento (EB) Nr. 207/2009 (1) 57 straipsnio 5 dalies kartu su 51 straipsnio 1 ir 2 dalimis pažeidimas, nes atsakovė nepakankamai atsižvelgė į laiku pateiktus prekių ženklo naudojimo įrodymus;

               —

               pareigos savo iniciatyva išnagrinėti aplinkybes neįvykdymas;

               —

               Reglamento Nr. 207/2009 76 straipsnio 1 ir 2 dalių ir 57 straipsnio 1 dalies bei Reglamento Nr. (EB) 2868/95 (2) 40 taisyklės 5 dalies pažeidimas, nes atsakovė neatsižvelgė į prekių ženklo naudojimo įrodymus, pateiktus pareiškimo priede, kuriame išdėstyti ieškinio motyvai;

               —

               vertinimo klaida, nes į vėliau pateiktus įrodymus reikėjo atsižvelgti, net jei jie pateikti pasibaigus terminui;

               —

               papildomai, Reglamento (EB) Nr. 2868/95 40 taisyklės 5 dalies netaikymas EB 241 straipsnio atžvilgiu, nes ji prieštarauja Reglamento Nr. 207/2009 76 straipsnio 1 daliai ir 57 straipsnio 1 daliai kartu su 51 straipsnio 1 dalimi ir 162 straipsnio 1 dalimi, EB 202 straipsniui ir bendriesiems Bendrijos teisės principams, būtent teisinės valstybės principui, proporcingumo principui, pagrindinei teisei į nuosavybę ir teisei į teisingą procesą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).

      (2)  1995 m. gruodžio 13 d. Komisijos Reglamentas (EB) Nr. 2868/95 skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, p. 1; 2004 m. specialusis leidimas lietuvių k., 17 sk., 1 t., p. 189)


title: Byla T-181/11: 2011 m. kovo 23 d. pareikštas ieškinys byloje Chivas prieš VRDT — Glencairn Scotch Whisky (LIVE WITH CHIVALRY)

text:
               21.5.2011

               LT

               Europos Sąjungos oficialusis leidinys

               C 152/28

         2011 m. kovo 23 d. pareikštas ieškinys byloje Chivas prieš VRDT — Glencairn Scotch Whisky (LIVE WITH CHIVALRY)

   (Byla T-181/11)
   2011/C 152/50
   Kalba, kuria surašytas ieškinys: anglų

      Šalys

      Ieškovė: Chivas Holdings (IP) Ltd (Renfrušyras, Jungtinė Karalystė), atstovaujama solisitoriaus A. Carboni

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Glencairn Scotch Whisky Co. Ltd (Glazgas, Jungtinė Karalystė)

      Reikalavimai

   Ieškovė Bendrojo Teismo prašo:

               —

               panaikinti 2011 m. sausio 12 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą byloje R 1263/2010-1 ir grąžinti spręsti paraiškos klausimą VRDT, kad ji imtųsi atitinkamų veiksmų, ir

               —

               priteisti iš atsakovės ir iš visų į šią bylą įstojančių šalių padengti savo ir ieškovės bylinėjimosi išlaidas, patirtas šioje byloje ir vykstant apeliacijos procedūrai Apeliacinėje taryboje.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas LIVE WITH CHIVALRY 33, 35 ir 41 klasių prekėms ir paslaugoms — Bendrijos prekių ženklo paraiškos Nr. 6616569.

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.

      Prekių ženklas ar žymuo, kuriuo remiamasi: Jungtinėje Karalystėje įregistruotas vaizdinis prekių ženklas CHIVALRY 33 klasės prekėms (Nr. 1293610); Jungtinėje Karalystėje įregistruotas vaizdinis prekių ženklas CHIVALRY SPECIAL RESERVE SCOTCH WHISKY 33 klasės prekėms (2468527); Neįregistruotas Jungtinėje Karalystėje žodinis prekių ženklas CHIVALRY, skirtas „Scotch whisky“.

      Protestų skyriaus sprendimas: iš dalies patenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento Nr. 207/2009 76 straipsnio 1 dalies ir 75 straipsnio pažeidimas, nes Apeliacinė taryba: i) priėmė klaidingą sprendimą dėl atitinkamos visuomenės savybių ir nenurodė šiuo klausimu padarytos išvados pagrindų; ii) subsidiariai i pagrindui — nustatydama, kad atitinkamas vartotojas „gerai žino prekių ženklą“ ir „yra jam ištikimas“, klaidingai neįvertino, kad dėl tokių savybių atitinkamas vartotojas taps atidesnis ir atitinkamai sumažės galimybė supainioti; iii) neatsižvelgė arba nepakankamai atsižvelgė į nagrinėjamų prekių ženklų skirtingą pobūdį ir tikslus; iv) neatsižvelgė į Teisingumo Teismo nustatytas svarbias gaires ir lygindamas prekių ženklus vadovavosi klaidingu požiūriu; v) netinkamai atsižvelgė į žodžio CHIVALRY vartojimą ieškovės prekių ženkle ir neatsižvelgė į tarp prekių ženklų esančius vaizdinius skirtumus; vi) padarė klaidingą prielaidą, kad fonetinį prekių ženklų palyginimą galima atlikti taip pat, kaip ir vizualų palyginimą; vii) suklydo savo konceptualaus prekių ženklų panašumo analizę apribodama ar ją atliekant susikoncentruodama į vienintelį kiekviename prekių ženkle esantį žodį CHIVALRY ir viii) klaidingai įvertino galimybę supainioti.


title: Byla C-424/15: 2016 m. spalio 19 d. Teisingumo Teismo (antroji kolegija) sprendimas byloje (Tribunal Supremo (Ispanija) prašymas priimti prejudicinį sprendimą) Xabier Ormaetxea Garai, Bernardo Lorenzo Almendros/Administración del Estado (Prašymas priimti prejudicinį sprendimą — Elektroninių ryšių tinklai ir paslaugos — Direktyva 2002/21/EB — 3 straipsnis — Nacionalinių reguliavimo institucijų nešališkumas ir nepriklausomumas — Institucinė reforma — Nacionalinės reguliavimo institucijos sujungimas su kitomis reguliavimo institucijomis — Sujungtos nacionalinės reguliavimo institucijos pirmininko ir valdybos nario atšaukimas iš pareigų nepasibaigus jų kadencijai — Nacionalinėje teisėje nenumatytas atšaukimo iš pareigų pagrindas)

text:
               19.12.2016

               LT

               Europos Sąjungos oficialusis leidinys

               C 475/6

         2016 m. spalio 19 d. Teisingumo Teismo (antroji kolegija) sprendimas byloje (Tribunal Supremo (Ispanija) prašymas priimti prejudicinį sprendimą) Xabier Ormaetxea Garai, Bernardo Lorenzo Almendros/Administración del Estado

   (Byla C-424/15) (1)

   ((Prašymas priimti prejudicinį sprendimą - Elektroninių ryšių tinklai ir paslaugos - Direktyva 2002/21/EB - 3 straipsnis - Nacionalinių reguliavimo institucijų nešališkumas ir nepriklausomumas - Institucinė reforma - Nacionalinės reguliavimo institucijos sujungimas su kitomis reguliavimo institucijomis - Sujungtos nacionalinės reguliavimo institucijos pirmininko ir valdybos nario atšaukimas iš pareigų nepasibaigus jų kadencijai - Nacionalinėje teisėje nenumatytas atšaukimo iš pareigų pagrindas))
   (2016/C 475/08)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Supremo

      Šalys pagrindinėje byloje

      Ieškovai: Xabier Ormaetxea Garai, Bernardo Lorenzo Almendros

      Atsakovė: Administración del Estado

      Rezoliucinė dalis

               1.

               2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva), iš dalies pakeista 2009 m. lapkričio 25 d. Europos Parlamento ir Tarybos direktyva 2009/140/EB, turi būti aiškinama taip, kad pagal ją iš principo nedraudžiami nacionalinės teisės aktai, pagal kuriuos nacionalinė reguliavimo institucija, kaip ji suprantama pagal Direktyvą 2002/21, iš dalies pakeistą Direktyva 2009/140, sujungiama su kitomis nacionalinėmis reguliavimo institucijomis, kaip antai konkurencijos, pašto sektoriaus ar energetikos sektoriaus institucijomis, siekiant įsteigti daugiasektorę reguliavimo instituciją, kuri, be kita ko, vykdys nacionalinių reguliavimo institucijų, kaip jos suprantamos pagal minėtą direktyvą su pakeitimais, užduotis, jeigu vykdydama šias užduotis ta institucija atitinka šioje direktyvoje numatytas kompetencijos, nepriklausomumo, nešališkumo ir skaidrumo sąlygas ir jos priimamus sprendimus galima veiksmingai apskųsti nuo suinteresuotųjų asmenų nepriklausomai institucijai; tai turi patikrinti prašymą priimti prejudicinį sprendimą pateikęs teismas.

               2.

               Direktyvos 2002/21, iš dalies pakeistos Direktyva 2009/140, 3 straipsnio 3a dalis turi būti aiškinama taip, jog pagal ją draudžiama, kad vien dėl institucinės reformos, už ex ante rinkos reguliavimą arba įmonių ginčų sprendimą atsakingą nacionalinę reguliavimo instituciją sujungiant su kitomis nacionalinėmis reguliavimo institucijomis siekiant įsteigti daugiasektorę reguliavimo instituciją, kuri, be kita ko, vykdys nacionalinių reguliavimo institucijų, kaip jos suprantamos pagal šią direktyvą su pakeitimais, užduotis, pirmininkas ir valdybos narys, sujungtai nacionalinei reguliavimo institucijai vadovaujančio kolegialaus organo nariai, būtų atšaukti iš pareigų nepasibaigus jų kadencijai, jeigu nenumatytos taisyklės, kuriomis būtų užtikrinta, kad dėl tokio atšaukimo iš pareigų nebūtų pakenkta jų nepriklausomumui ir nešališkumui.

      (1)  OL C 363, 2015 11 3.


title: Byla C-409/05: 2009 m. gruodžio 15 d. Teisingumo Teismo (didžioji kolegija) sprendimas byloje Europos Komisija prieš Graikijos Respubliką (Valstybės įsipareigojimų neįvykdymas — Atleidžiamas nuo muitų karinės įrangos importas)

text:
               27.2.2010

               LT

               Europos Sąjungos oficialusis leidinys

               C 51/5

         2009 m. gruodžio 15 d. Teisingumo Teismo (didžioji kolegija) sprendimas byloje Europos Komisija prieš Graikijos Respubliką

   (Byla C-409/05) (1)

   (Valstybės įsipareigojimų neįvykdymas - Atleidžiamas nuo muitų karinės įrangos importas)
   2010/C 51/06
   Proceso kalba: graikų

      Šalys

      Ieškovė: Europos Komisija, atstovaujama C. Cattabriga, D. Triantafyllou, H. Støvlbæk ir G. Wilms

      Atsakovė: Graikijos Respublika, atstovaujama A. Samoni-Rantou, E.-M. Mamouna ir K. Boskovits

      Atsakovės pusėje įstojusios į bylą šalys: Danijos Karalystė, atstovaujama J. Bering Liisberg, Italijos Respublika, atstovaujama I. Braguglia, avvocato dello Stato G. De Bellis, Portugalijos Respublika, atstovaujama C. Guerra Santos, L. Inez Fernandes ir J. Gomes, Suomijos Respublika, atstovaujama J. Heliskoski ir A. Guimaraes-Purokoski

      Dalykas

   Valstybės įsipareigojimų neįvykdymas — 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1), po 2000 m. gegužės 31 d. — 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 94/728/EB, Euratomas dėl Bendrijų nuosavų išteklių sistemos (OL L 130, p. 1) 2, 9, 10 ir 11 straipsnių pažeidimas — Karinės paskirties medžiagų importas netaikant muito mokesčio

      Rezoliucinė dalis

               1.

               Atsisakiusi apskaičiuoti ir perduoti Europos Bendrijų Komisijai nuosavus išteklius, nesurinktus 1998 m. sausio 1 d.–2002 m. gruodžio 31 d. laikotarpiu atleidus nuo muitų karinės įrangos importą, bei atsisakiusi sumokėti delspinigius už Europos Bendrijų Komisijai neperduotus šiuos nuosavus išteklius, Graikijos Respublika neįvykdė įsipareigojimų pagal 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB (Euratomas) dėl Bendrijos nuosavų išteklių sistemos, iš dalies pakeisto 1996 m. liepos 8 d. Tarybos reglamentu (EB, Euratomas) Nr. 1355/96, 2 ir 9–11 straipsnius iki 2000 m. gegužės 31 d., o nuo šios datos pagal tuos pačius 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 94/728/EB (Euratomas) dėl Bendrijų nuosavų išteklių sistemos, straipsnius.

               2.

               Graikijos Respublika padengia bylinėjimosi išlaidas.

               3.

               Danijos Karalystė, Italijos Respublika, Portugalijos Respublika ir Suomijos Respublika padengia savo bylinėjimosi išlaidas.

      (1)  OL C 10, 2006 1 14.


title: Byla T-349/15: 2016 m. lapkričio 24 d. Bendrojo Teismo sprendimas byloje CG/EUIPO – Perry Ellis International Group (P PRO PLAYER) (Europos Sąjungos prekių ženklas — Protesto procedūra — Vaizdinio Europos Sąjungos prekių ženklo P PRO PLAYER paraiška — Ankstesni vaizdiniai nacionaliniai ir Europos Sąjungos prekių ženklai „P“ ir P PROTECTIVE — Santykinis atmetimo pagrindas — Galimybės supainioti nebuvimas — Reglamento (EB) Nr. 207/2009 8 straipsnio 1 dalies b punktas)

text:
               16.1.2017

               LT

               Europos Sąjungos oficialusis leidinys

               C 14/31

         2016 m. lapkričio 24 d. Bendrojo Teismo sprendimas byloje CG/EUIPO – Perry Ellis International Group (P PRO PLAYER)

   (Byla T-349/15) (1)

   ((Europos Sąjungos prekių ženklas - Protesto procedūra - Vaizdinio Europos Sąjungos prekių ženklo P PRO PLAYER paraiška - Ankstesni vaizdiniai nacionaliniai ir Europos Sąjungos prekių ženklai „P“ ir P PROTECTIVE - Santykinis atmetimo pagrindas - Galimybės supainioti nebuvimas - Reglamento (EB) Nr. 207/2009 8 straipsnio 1 dalies b punktas))
   (2017/C 014/37)
   Proceso kalba: anglų

      Šalys

      Ieškovė: CG Verwaltungsgesellschaft mbH (Gevelsbergas, Vokietija), atstovaujama advokato T. Körber

      Atsakovė: Europos Sąjungos intelektinės nuosavybės tarnyba (EUIPO), atstovaujama D. Stoyanova-Valchanova ir M. Fischer

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Perry Ellis International Group Holdings Ltd (Nasau, Bahamos), atstovaujama advokatų O. Günzel ir V. Ahmann

      Dalykas

   Ieškinys dėl 2015 m. balandžio 28 d. EUIPO ketvirtosios apeliacinės tarybos sprendimo (byla R 2439/2014-4), susijusio su protesto procedūra tarp Perry Ellis International Group Holdings ir CG Verwaltunggsgesellschaft.

      Rezoliucinė dalis

               1.

               Atmesti ieškinį.

               2.

               CG Verwaltungsgesellschaft mbH padengia savo ir Europos Sąjungos intelektinės nuosavybės tarnybos (EUIPO) bei Perry Ellis International Group Holdings Ltd patirtas bylinėjimosi išlaidas.

      (1)  OL C 294, 2015 9 7.


title: Byla C-310/13: 2014 m. lapkričio 20 d. Teisingumo Teismo (ketvirtoji kolegija) sprendimas byloje ( Bundesgerichtshof (Vokietija) prašymas priimti prejudicinį sprendimą) Novo Nordisk Pharma GmbH/S (Prašymas priimti prejudicinį sprendimą — Direktyva 85/374/EEB — Vartotojų apsauga — Atsakomybė už gaminius su trūkumais — Materialinė direktyvos taikymo sritis — Specialios atsakomybės sistemos, egzistuojančios pranešimo apie direktyvą momentu — Nacionalinės atsakomybės sistemos, pagal kurią leidžiama gauti informaciją apie vaistų šalutinį poveikį, leistinumas)

text:
               26.1.2015

               LT

               Europos Sąjungos oficialusis leidinys

               C 26/5

         2014 m. lapkričio 20 d. Teisingumo Teismo (ketvirtoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Novo Nordisk Pharma GmbH/S

   (Byla C-310/13) (1)

   ((Prašymas priimti prejudicinį sprendimą - Direktyva 85/374/EEB - Vartotojų apsauga - Atsakomybė už gaminius su trūkumais - Materialinė direktyvos taikymo sritis - Specialios atsakomybės sistemos, egzistuojančios pranešimo apie direktyvą momentu - Nacionalinės atsakomybės sistemos, pagal kurią leidžiama gauti informaciją apie vaistų šalutinį poveikį, leistinumas))
   (2015/C 026/05)
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys pagrindinėje byloje

      Ieškovė: Novo Nordisk Pharma GmbH

      Atsakovė: S

      Rezoliucinė dalis

   1985 m. liepos 25 d. Tarybos direktyvą 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, derinimo su pakeitimais, padarytais 1999 m. gegužės 10 d. Europos Parlamento ir Tarybos direktyva 1999/34/EB, reikia aiškinti taip, kad pagal ją nedraudžiamas toks nacionalinės teisės aktas, kaip nagrinėjamas pagrindinėje byloje, kuriame nustatyta speciali atsakomybės sistema, kaip tai suprantama pagal šios direktyvos 13 straipsnį, ir kuriame, iš dalies pakeitus šį teisės aktą po to, kai atitinkamai valstybei narei pranešta apie šią direktyvą, nurodyta, kad vartotojas turi teisę iš vaisto gamintojo reikalauti informacijos apie vaisto šalutinį poveikį.

      (1)  OL C 260, 2013 9 7.


title: Byla C-39/16: 2016 m. sausio 25 d. Rechtbank van eerste aanleg te Antwerpen (Belgija) pateiktas prašymas priimti prejudicinį sprendimą byloje Argenta Spaarbank NV/Belgijos valstybė

text:
               18.4.2016

               LT

               Europos Sąjungos oficialusis leidinys

               C 136/13

         2016 m. sausio 25 d.Rechtbank van eerste aanleg te Antwerpen (Belgija) pateiktas prašymas priimti prejudicinį sprendimą byloje Argenta Spaarbank NV/Belgijos valstybė

   (Byla C-39/16)
   (2016/C 136/18)
   Proceso kalba: nyderlandų

      Prašymą priimti prejudicinį sprendimą pateikęs teismas

      Rechtbank van eerste aanleg te Antwerpen

      Šalys pagrindinėje byloje

      Ieškovė: Argenta Spaarbank NV

      Atsakovė: Belgijos valstybė

      Prejudiciniai klausimai

               1.

               Ar 2000 ir 2001 mokestiniais metais taikomos WIB92 redakcijos 198 straipsnio 10 dalis pažeidžia 1990 m. liepos 23 d. Patronuojančių ir dukterinių įmonių direktyvos (Tarybos direktyva 90/435/EEB (1)) 4 straipsnio 2 dalį tiek, kiek joje numatyta, kad veiklos sąnaudomis nelaikomos palūkanos, neviršijančios sumos, kuri lygi pagal 202–204 straipsnius atskaitytinų dividendų, kuriuos gauna bendrovė iš akcijų, neišlaikytų nepertraukiamai bent vienus metus nuo jų perleidimo momento, sumai, kai nedaromas skirtumas pagal tai, ar minėti palūkanų mokėjimai yra susiję su kapitalo dalimis (kapitalo dalių finansavimu), iš kurių mokami neapmokestintini dividendai, ar ne?

               2

               Ar 2000 ir 2001 mokestiniais metais taikomos WIB92 redakcijos 198 straipsnio 10 dalis yra nuostata dėl sukčiavimo ar piktnaudžiavimo prevencijos, kaip tai suprantama pagal 1990 m. liepos 23 d. Patronuojančių ir dukterinių įmonių direktyvos (Tarybos direktyva 90/435/EEB) 1 straipsnio 2 dalį, ir, jei taip, ar šiuo atveju WIB92 198 straipsnio 10 dalimi viršijama tai, kas būtina siekiant kovoti su tokiu sukčiavimu ar piktnaudžiavimu, tiek, kiek joje numatyta, kad veiklos sąnaudomis nelaikomos palūkanos, neviršijančios sumos, kuri lygi pagal 202–204 straipsnius atskaitytinų dividendų, kuriuos gauna bendrovė iš akcijų, neišlaikytų nepertraukiamai bent vienus metus nuo jų perleidimo momento, sumai, kai nedaromas skirtumas pagal tai, ar minėti palūkanų mokėjimai yra susiję su kapitalo dalimis (kapitalo dalių finansavimu), iš kurių mokami neapmokestintini dividendai, ar ne?

      (1)  1990 m. liepos 23 d. Tarybos direktyva dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (OL L 225, p. 6; 2004 m. specialusis leidimas lietuvių k., 9 sk., 1 t., p. 147).


title: 2005 m. rugsėjo 15 d.  Teisingumo Teismo sprendimas (pirmoji kolegija), Byloje C-258/04 (dėl Cour de travail de Liège prašymo priimti prejudicinį sprendimą): Office national de l'emploi prieš Ioannis Ioannidis (Darbo ieškantis asmuo — Europos Sąjungos pilietybė — Nediskriminavimo principas — EB 39 straipsnis — Laukimo išmoka, skirta jaunam pirmojo darbo ieškančiam asmeniui — Skyrimas atsižvelgiant į tai, ar vidurinis išsilavinimas yra įgytas atitinkamoje valstybėje narėje)

text:
               10.12.2005

               LT

               Europos Sąjungos oficialusis leidinys

               C 315/6

      TEISINGUMO TEISMO SPRENDIMAS

   (pirmoji kolegija)
   2005 m. rugsėjo 15 d.
   Byloje C-258/04 (dėl Cour de travail de Liège prašymo priimti prejudicinį sprendimą): Office national de l'emploi prieš Ioannis Ioannidis (1)

   (Darbo ieškantis asmuo - Europos Sąjungos pilietybė - Nediskriminavimo principas - EB 39 straipsnis - Laukimo išmoka, skirta jaunam pirmojo darbo ieškančiam asmeniui - Skyrimas atsižvelgiant į tai, ar vidurinis išsilavinimas yra įgytas atitinkamoje valstybėje narėje)
   (2005/C 315/11)
   Proceso kalba: prancūzų
   Byloje C-258/04 dėl 2004 m. birželio 7 d.Cour du travail de Liège (Lježo darbo teismas) (Belgija) sprendimu, kurį Teisingumo Teismas gavo 2004 m. birželio 17 d., pagal EB 234 straipsnį pateikto prašymo priimti prejudicinį sprendimą byloje Office national de l'emploi prieš Ioannis Ioannidis, Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai N. Colneric, J. N. Cunha Rodrigues (pranešėjas), M. Ilešič ir E. Levits; generalinis advokatas D. Ruiz-Jarabo Colomer, sekretorius R. Grass, 2005 m. rugsėjo 15 d. priėmė sprendimą, kurio rezoliucinėje dalyje nurodyta:
   EB 39 straipsnis draudžia valstybei narei atsisakyti kitos valstybės narės piliečiui, ieškančiam pirmojo darbo kitoje valstybėje narėje ir kuris, kaip vaikas, nėra išlaikomas darbuotojo migranto, gyvenančio pirmojoje valstybėje narėje, paskirti laukimo išmoką vien dėl to, kad suinteresuotasis asmuo vidurinį išsilavinimą įgijo kitoje valstybėje narėje.

      (1)  OL C 201, 2004 8 7.


title: Byla T-173/07: 2010 m. sausio 11 d. Bendrojo Teismo nutartis byloje Reno Schuhcentrum prieš VRDT — Payless ShoeSource Worldwide (Payless ShoeSource)

text:
               13.3.2010

               LT

               Europos Sąjungos oficialusis leidinys

               C 63/51

         2010 m. sausio 11 d. Bendrojo Teismo nutartis byloje Reno Schuhcentrum prieš VRDT — Payless ShoeSource Worldwide (Payless ShoeSource)

   (Byla T-173/07) (1)

   2010/C 63/90

      Proceso kalba: anglų

   Antrosios kolegijos pirmininkas nutartimi nurodė išbraukti bylą iš registro.

      (1)  OL C 170, 2007 7 21.


title: Byla T-355/11: 2011 m. liepos 5 d. pareikštas ieškinys byloje Segovia Bonet prieš VRDT — IES (IES)

text:
               10.9.2011

               LT

               Europos Sąjungos oficialusis leidinys

               C 269/52

         2011 m. liepos 5 d. pareikštas ieškinys byloje Segovia Bonet prieš VRDT — IES (IES)

   (Byla T-355/11)
   2011/C 269/115
   Kalba, kuria surašytas ieškinys: anglų

      Šalys

      Ieškovė: Jorge Segovia Bonet (Madridas, Ispanija), atstovaujama advokatų M. E. López Camba ir J. L. Rivas Zurdo

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: IES Insurance Engineering Services Srl (Milanas, Italija)

      Reikalavimai

               —

               Panaikinti 2011 m. kovo 29 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 749/2010-2 ir

               —

               Priteisti bylinėjimosi išlaidas iš atsakovės ir kitos procedūros Apeliacinėje taryboje šalies.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis

      Prašomas įregistruoti Bendrijos prekių ženklas: vaizdinis prekių ženklas IES 35, 36, 41, 42 ir 45 klasių paslaugoms — Bendrijos prekių ženklo paraiška Nr. 6787345

      Prekių ženklo ar žymens, kuriuo remtasi per protesto procedūrą, savininkas: ieškovė

      Prekių ženklas ar žymuo, kuriuo pagrįstas protestas: vaizdinio prekių ženklo IES 41 klasės paslaugoms registracija Jungtinėje Karalystėje Nr. 2358802

      Protestų skyriaus sprendimas: iš dalies tenkinti protestą

      Apeliacinės tarybos sprendimas: atmesti apeliaciją ir palikti galioti Protestų skyriaus sprendimą

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba neteisingai nusprendė, kad nebuvo galimybės supainioti ankstesnio prekių ženklo ir ginčijamo ženklo, dėl kurio paduota Bendrijos prekių ženklo paraiška, nes a) lyginami ženklai yra klaidinamai panašūs, ypač fonetiniu atžvilgiu, ir b) anksčiau įregistruotu prekių ženklu žymimos paslaugos yra papildomos paslaugos ginčijamu ženklu, dėl kurio paduota Bendrijos prekių ženklo paraiška, žymimų paslaugų atžvilgiu.


title: Byla T-665/14 P: 2014 m. rugsėjo 17 d. Robert Klar ir Francisco Fernandez Fernandez pateiktas apeliacinis skundas dėl 2014 m. liepos 16 d. Tarnautojų teismo nutarties byloje F-114/13 Klar ir Fernandez Fernandez/Komisija

text:
               27.10.2014

               LT

               Europos Sąjungos oficialusis leidinys

               C 380/24

         2014 m. rugsėjo 17 d. Robert Klar ir Francisco Fernandez Fernandez pateiktas apeliacinis skundas dėl 2014 m. liepos 16 d. Tarnautojų teismo nutarties byloje F-114/13 Klar ir Fernandez Fernandez/Komisija

   (Byla T-665/14 P)
   2014/C 380/32
   Proceso kalba: prancūzų

      Šalys

      Apeliantai: Robert Klar (Grevenmacheris, Liuksemburgas) ir Francisco Fernandez Fernandez (Steinsel, Liuksemburgas), atstovaujami advokato A. Salerno

      Kita proceso šalis: Europos Komisija

      Reikalavimai

   Apeliantai Bendrojo Teismo prašo:

               —

               panaikinti 2014 m. liepos 16 d. Tarnautojų teismo nutartį;

               —

               grąžinti bylą Tarnautojų teismui, kad jis išnagrinėtų ją iš esmės;

               —

               nurodyti Europos Komisijai padengti visas bylinėjimosi šioje instancijoje išlaidas.

      Apeliacinio skundo pagrindai ir pagrindiniai argumentai

   Grįsdami apeliacinį skundą apeliantai remiasi vieninteliu pagrindu, susijusiu su tuo, kad Tarnautojų teismas klydo manydamas, jog ieškinys buvo akivaizdžiai nepriimtinas, nes, priešingai nei to reikalaujama, nebuvo įvykdyta ikiteisminė procedūra, todėl 2012 m. Paskyrimų tarnybos pažyma nei kiek tai susiję su jos turiniu, nei į jos kontekstu, nei jos forma, nebuvo pareigūnui neigiamą poveikį darantis aktas, kurį pranešus prasideda skundo pateikimo terminas.


title: Byla C-63/08: 2009 m. spalio 29 d. Teisingumo Teismo (trečioji kolegija) sprendimas byloje ( Tribunal du travail d'Esch-sur-Alzette (Liuksemburgas) prašymas priimti prejudicinį sprendimą) Virginie Pontin prieš T-Comalux SA (Socialinė politika — Nėščių, neseniai pagimdžiusių arba maitinančių krūtimi darbuotojų apsauga — Direktyva 92/85/EEB — 10 ir 12 straipsniai — Draudimas atleisti iš darbo nuo nėštumo pradžios iki motinystės atostogų pabaigos — Iš Bendrijos teisės kylančių asmenų teisių teisminė gynyba — Vienodas požiūris į vyrus ir moteris — Direktyva 76/207/EEB — 2 straipsnio 7 dalies trečioji pastraipa — Mažiau palankios sąlygos moteriai dėl nėštumo ar motinystės atostogų — Nėštumo laikotarpiu atleistų iš darbo moterų teisų gynybos priemonių ribojimas)

text:
               19.12.2009

               LT

               Europos Sąjungos oficialusis leidinys

               C 312/4

         2009 m. spalio 29 d. Teisingumo Teismo (trečioji kolegija) sprendimas byloje (Tribunal du travail d'Esch-sur-Alzette (Liuksemburgas) prašymas priimti prejudicinį sprendimą) Virginie Pontin prieš T-Comalux SA

   (Byla C-63/08) (1)

   (Socialinė politika - Nėščių, neseniai pagimdžiusių arba maitinančių krūtimi darbuotojų apsauga - Direktyva 92/85/EEB - 10 ir 12 straipsniai - Draudimas atleisti iš darbo nuo nėštumo pradžios iki motinystės atostogų pabaigos - Iš Bendrijos teisės kylančių asmenų teisių teisminė gynyba - Vienodas požiūris į vyrus ir moteris - Direktyva 76/207/EEB - 2 straipsnio 7 dalies trečioji pastraipa - Mažiau palankios sąlygos moteriai dėl nėštumo ar motinystės atostogų - Nėštumo laikotarpiu atleistų iš darbo moterų teisų gynybos priemonių ribojimas)
   2009/C 312/05
   Proceso kalba: prancūzų

      Prašymą priimti prejudicinį sprendimą pateikęs teismas

   Tribunal du travail d'Esch-sur-Alzette

      Šalys pagrindinėje byloje

      Ieškovė: Virginie Pontin

      Atsakovė: T-Comalux SA

      Dalykas

   Prašymas priimti prejudicinį sprendimą — Tribunal du travail d'Esch-sur-Alzette — 1992 m. spalio 19 d. Direktyvos 92/85/EEB dėl priemonių, skirtų skatinti, kad būtų užtikrinta geresnė nėščių ir neseniai pagimdžiusių arba maitinančių krūtimi darbuotojų sauga ir sveikata, nustatymo (OL L 348, p. 1; 2004 m. specialusis leidimas lietuvių k., 5 sk., 2 t., p. 110) 10 ir 12 straipsnių ir 1976 m. vasario 9 d. Tarybos direktyvos 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (OL L 39, p. 40; 2004 m. specialusis leidimas lietuvių k., 5 sk., 1 t., p. 187) 2 straipsnio išaiškinimas — Iš darbo atleistos nėščios darbuotojos teisminės gynybos aprėptis — Nacionalinės teisės aktų, nustatančių trumpus, 8 dienų ir atitinkamai 15 dienų, išankstinius terminus nėščiai darbuotojai, kuri atleista iš darbo nėštumo laikotarpiu, pareikšti ieškinį ir numatančių, kad ieškinys gali būti pareikštas tik dėl atleistos iš darbo darbuotojos palikimo dirbti įmonėje arba grąžinimo į darbą, bet ne dėl žalos atlyginimo, suderinamumas su pirmiau minėtomis direktyvomis

      Rezoliucinė dalis

               1.

               1992 m. spalio 19 d. Tarybos direktyvos 92/85/EEB dėl priemonių, skirtų skatinti, kad būtų užtikrinta geresnė nėščių ir neseniai pagimdžiusių arba maitinančių krūtimi darbuotojų sauga ir sveikata, nustatymo (dešimtoji atskira direktyva, kaip numatyta Direktyvos 89/391/EEB 16 straipsnio 1 dalyje) 10 ir 12 straipsniai turi būti aiškinami kaip nedraudžiantys valstybės narės teisės aktų nuostatų, kuriose numatyta speciali teisių gynybos priemonė, susijusi su minėtame 10 straipsnyje įtvirtintu draudimu atleisti iš darbo nėščias ir neseniai pagimdžiusias arba maitinančias krūtimi darbuotojas, kuria naudojamasi pagal jai taikomas procesines taisykles, tačiau su sąlyga, kad jos nėra mažiau palankios nei taikomos panašiems vidaus teise grindžiamiems ieškiniams (lygiavertiškumo principas) ir kad dėl jų naudojimasis Bendrijos teisės sistemos pripažintomis teisėmis netampa praktiškai neįmanomas (veiksmingumo principas). 15 dienų naikinamasis terminas, koks nustatytas Liuksemburgo darbo kodekso L. 337 1 straipsnio 1 dalies ketvirtojoje pastraipoje, neatrodo atitinkantis šią sąlygą, tačiau tai turi patikrinti prašymą priimti prejudicinį sprendimą pateikęs teismas.

               2.

               1976 m. vasario 9 d. Tarybos direktyvos 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu su pakeitimais, padarytais 2002 m. rugsėjo 23 d. Europos Parlamento ir Tarybos direktyva 2002/73/EB, 2 straipsnis, skaitomas kartu su šios iš dalies pakeistos Direktyvos 76/207 3 straipsniu, turi būti aiškinamas kaip draudžiantis valstybės narės teisės aktų nuostatas, kaip antai įtvirtintas Liuksemburgo darbo kodekso L. 337 1 straipsnyje, skirtas Direktyvos 92/85 10 straipsnyje numatytai nėščių, neseniai pagimdžiusių arba maitinančių krūtimi darbuotojų apsaugai atleidimo iš darbo atveju, kuriomis nesuteikiama galimybė nėščiai darbuotojai, atleistai iš darbo nėštumo laikotarpiu, pareikšti ieškinio dėl žalos atlyginimo, nors tokia galimybė suteikiama visiems kitiems iš darbo atleistiems darbuotojams, jeigu toks teisių gynybos priemonių ribojimas sudaro „mažiau palankias sąlygas moteriai dėl nėštumo“. Taip ypač būtų tuomet, jeigu vienintelio ieškinio, kurį galima pareikšti minėtų darbuotojų atleidimo iš darbo atveju, procesinėmis taisyklėmis būtų nesilaikoma Bendrijos teisės asmenims suteiktų teisių veiksmingos teisminės gynybos principo, tačiau tai turi patikrinti prašymą priimti prejudicinį sprendimą pateikęs teismas.

      (1)  OL C 93, 2008 4 12.


title: Byla T-208/15: 2017 m. kovo 1 d. Bendrojo Teismo sprendimas byloje Universiteit Antwerpen/REA (Arbitražinė išlyga — Septintoji bendroji mokslinių tyrimų, technologinės plėtros ir demonstracinės veiklos programa (2007 – 2013 m.) — Marie Curie veiksmai — Pradedantieji mokslo darbuotojai — Kvietimas teikti paraiškas FP7-People-ITN-2008 — Dotacijų susitarimai — Tinkamos finansuoti išlaidos — Sumokėtų sumų grąžinimas — Mokslo darbuotojų priėmimo sąvoka — Proporcingumas)

text:
               18.4.2017

               LT

               Europos Sąjungos oficialusis leidinys

               C 121/25

         2017 m. kovo 1 d. Bendrojo Teismo sprendimas byloje Universiteit Antwerpen/REA

   (Byla T-208/15) (1)

   ((Arbitražinė išlyga - Septintoji bendroji mokslinių tyrimų, technologinės plėtros ir demonstracinės veiklos programa (2007 – 2013 m.) - Marie Curie veiksmai - Pradedantieji mokslo darbuotojai - Kvietimas teikti paraiškas FP7-People-ITN-2008 - Dotacijų susitarimai - Tinkamos finansuoti išlaidos - Sumokėtų sumų grąžinimas - Mokslo darbuotojų priėmimo sąvoka - Proporcingumas))
   (2017/C 121/36)
   Proceso kalba: anglų

      Šalys

      Ieškovas: Universiteit Antwerpen (Antverpenas, Belgija), atstovaujamas advokatų P. Teerlinck ir P. de Bandt

      Atsakovė: Mokslinių tyrimų vykdomoji įstaiga (REA), atstovaujama S. Payan-Lagrou ir V. Canetti, padedamų advokatų D. Waelbroeck ir A. Duron

      Dalykas

   SESV 272 straipsniu grindžiamas prašymas pripažinti, kad dotacijų susitarimai Nr. 238214 „C7“ (Cerebellar-Cortical Control: Cells, Circuits, Computation, and Clinic) ir Nr. 238686 „Cerebnet“ (Timing and plasticity in the olivo-cerebellar system), sudaryti pagal kvietimą teikti paraiškas FP7-People-ITN-2008, negali būti aiškinami taip, kad jais nustatyta naudos gavėjų pareiga mokymus pradedantiesiems mokslo darbuotojams rengti tik savo pačių patalpose, ir atitinkamai patvirtinti, kad REA negali atmesti kaip netinkamų finansuoti dalies išlaidų, susijusių su trijų pradedančiųjų mokslo darbuotojų mokymu, vykdytu ne ieškovo patalpose, ir priteisti iš REA visas ieškovo nurodytas išlaidas, susijusias su pradedančiųjų mokslo darbuotojų mokymu, bei palūkanas, skaičiuojamas nuo pagal susitarimus mokėtinų sumų mokėjimo termino pabaigos.

      Rezoliucinė dalis

               1.

               Priteisti Universiteit Antwerpen iš Mokslinių tyrimų vykdomosios įstaigos (REA) 45 526,73 euro sumą už tam tikras tinkamas finansuoti išlaidas pagal susitarimą „Cerebnet“ Nr. 238686, sudarytą vykdant Septintąją bendrąją mokslinių tyrimų, technologinės plėtros ir demonstracinės veiklos programą (2007–2013 m.), ir sutartines palūkanas, skaičiuojamas nuo šios sumos mokėjimo pagal minėtą susitarimą termino pabaigos.

               2.

               Atmesti likusią ieškinio dalį.

               3.

               REA ir Universiteit Antwerpen padengia savo bylinėjimosi išlaidas.

      (1)  OL C 270, 2015 8 17.


title: Byla T-580/08: 2011 m. gegužės 19 d. Bendrojo Teismo sprendimas byloje PJ Hungary prieš VRDT — Pepekillo (PEPEQUILLO) (Bendrijos prekių ženklas — Protesto procedūra — Žodinio Bendrijos prekių ženklo PEPEQUILLO paraiška — Ankstesni žodiniai ir vaizdiniai nacionaliniai ir Bendrijos prekių ženklai PEPE ir PEPE JEANS — Restitutio in integrum — Santykinis atmetimo pagrindas — Galimybė supainioti — Prekių panašumas — Reglamento (EB) Nr. 40/94 78 straipsnis (dabar — Reglamento (EB) Nr. 207/2009 81 straipsnis) — Reglamento Nr. 40/94 8 straipsnio 1 dalies b punktas ir 5 dalis (dabar — Reglamento Nr. 207/2009 8 straipsnio 1 dalies b punktas ir 5 dalis))

text:
               2.7.2011

               LT

               Europos Sąjungos oficialusis leidinys

               C 194/13

         2011 m. gegužės 19 d. Bendrojo Teismo sprendimas byloje PJ Hungary prieš VRDT — Pepekillo (PEPEQUILLO)

   (Byla T-580/08) (1)

   (Bendrijos prekių ženklas - Protesto procedūra - Žodinio Bendrijos prekių ženklo PEPEQUILLO paraiška - Ankstesni žodiniai ir vaizdiniai nacionaliniai ir Bendrijos prekių ženklai PEPE ir PEPE JEANS - Restitutio in integrum - Santykinis atmetimo pagrindas - Galimybė supainioti - Prekių panašumas - Reglamento (EB) Nr. 40/94 78 straipsnis (dabar — Reglamento (EB) Nr. 207/2009 81 straipsnis) - Reglamento Nr. 40/94 8 straipsnio 1 dalies b punktas ir 5 dalis (dabar — Reglamento Nr. 207/2009 8 straipsnio 1 dalies b punktas ir 5 dalis))
   2011/C 194/19
   Proceso kalba: ispanų

      Šalys

      Ieškovė: PJ Hungary Szolgáltató kft (PJ Hungary kft) (Budapeštas, Vengrija), atstovaujama advokatų H. Granado Carpenter ir C. Gutiérrez Martínez

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Mondéjar Ortuño

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Pepekillo, SL (Alchesirasas, Ispanija), atstovaujama advokato J. Garrido Pastor

      Dalykas

   Ieškinys, pateiktas dėl 2008 m. balandžio 30 d. ir rugsėjo 24 d. VRDT pirmosios apeliacinės tarybos sprendimų (abu priimti byloje R 722/2007-1), susijusių atitinkamai su Pepekillo, SL pateiktu restitutio in integrum prašymu ir protesto procedūra tarp PJ Hungary Szolgáltató kft (PJ Hungary kft) ir Pepekillo.

      Rezoliucinė dalis

               1.

               Panaikinti 2008 m. rugsėjo 24 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 722/2007-1).

               2.

               Atmesti likusią ieškinio dalį.

               3.

               VRDT padengia savo, pusę PJ Hungary Szolgáltató kft (PJ Hungary kft) bylinėjimosi išlaidų ir PJ Hungary kft būtinąsias išlaidas, patirtas per procedūrą VRDT pirmojoje apeliacinėje taryboje.

               4.

               Pepekillo, SL, padengia savo ir pusę PJ Hungary kft bylinėjimosi išlaidų.

      (1)  OL C 44, 2009 2 21.


title: Byla T-481/07 2007 m. gruodžio 21 d. pareikštas ieškinys byloje Deltalinqs ir SVZ prieš Komisiją

text:
               8.3.2008

               LT

               Europos Sąjungos oficialusis leidinys

               C 64/43

         2007 m. gruodžio 21 d. pareikštas ieškinys byloje Deltalinqs ir SVZ prieš Komisiją

   (Byla T-481/07)
   (2008/C 64/72)
   Proceso kalba: olandų
   Šalys

      Ieškovės: Deltalinqs ir SVZ, Havenondernemersvereniging Rotterdam (Roterdamas, Nyderlandai), atstovaujamos advokato M. Meulenbelt

      Atsakovė: Europos Bendrijų Komisija
   Ieškovių reikalavimai

               —

               panaikinti Komisijos sprendimą;

               —

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškovės ginčija 2007 m. gegužės 10 d. Komisijos sprendimą (OL 2007, C 227, p. 4) dėl Flandrijos pagalbos schemos daugiarūšiui vidaus vandenų transportui (pagalbos priemonė N 682/2006 — Belgija). Ginčijamame sprendime Komisija pripažino, jog priemonė suderinama su EB sutartimi, ir nusprendė neprieštarauti.
   Grįsdamos savo ieškinį ieškovės nurodo, pirma, 1970 m. birželio 4 d. Tarybos reglamente (EB) Nr. 1107/70 dėl pagalbos teikimo geležinkelių, kelių ir vidaus vandenų transportui (OL L 130, p. 1) bei EB 12 ir 73 straipsniuose numatyto nediskriminavimo principo pažeidimą. Jos teigia, kad subsidiją galima gauti už konteinerių perkrovimą Flandrijos vidaus vandenų uostuose, kai konteineriai įvežami į Europos Sąjungos teritoriją arba iš jos išvežami per jūrinį Flandrijos uostą, bet negalima gauti, kai jūrinis uostas yra kitoje valstybėje narėje. Ieškovės teigia, jog tai yra diskriminacija dėl nacionalinės priklausomybės.
   Be to, ieškovės tvirtina, kad subsidija iškraipo konkurenciją, nes dėl jos visi šiaurės vakarų Europos uostai, kurie prekiauja su už Flandrijos esančiomis teritorijomis, ir būtent Roterdamo uostas atsiduria daug nepalankesnėje padėtyje.
   Galiausiai ieškovės teigia, jog buvo pažeista tyrimo pareigą ir motyvavimo pareiga. Jos tvirtina, kad Komisija neišnagrinėjo šios schemos pasekmių konkurencijai ir nepaaiškino, kodėl nebuvo būtina atlikti ekonominio tyrimo.


title: Byla T-256/07 2007 m. liepos 16 d. pareikštas ieškinys byloje People's Mojahedin Organization of Iran prieš Europos Sąjungos Tarybą

text:
               8.9.2007

               LT

               Europos Sąjungos oficialusis leidinys

               C 211/50

         2007 m. liepos 16 d. pareikštas ieškinys byloje People's Mojahedin Organization of Iran prieš Europos Sąjungos Tarybą

   (Byla T-256/07)
   (2007/C 211/94)
   Proceso kalba: anglų
   Šalys

      Ieškovė: People's Mojahedin Organization of Iran (Auvers sur Oise, Prancūzija), atstovaujama lawyer J.P. Spitzer ir QC D. Vaughan

      Atsakovė: Europos Sąjungos Taryba
   Ieškovės reikalavimai

               —

               Panaikinti Tarybos sprendimą 2007/445/EB ta dalimi, kuria jis taikomas ieškovei.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovė reikalauja iš dalies panaikinti 2007 m. liepos 28 d. Komisijos sprendimą (EB) Nr. 2007/445/EB, įgyvendinantį 2001 m. gruodžio 27 d. Tarybos reglamento (EB) Nr. 2580/2001 dėl specifinių apribojimo priemonių, taikytinų tam tikriems asmenims ir susivienijimams siekiant kovoti su terorizmu, 2 straipsnio 3 dalį, ir panaikinantį Sprendimus 2006/379/EB ir 2006/1008/EB (1), kuriais ieškovė įtraukiama į asmenų, grupių ir susivienijimų, kuriems įšaldomi visos lėšos ir kitas finansinis turtas, sąrašą.
   Grįsdama savo ieškinį ieškovė teigia, kad ginčijamas Tarybos sprendimas turi būti panaikintas, nes Taryba toliau vadovavosi Sprendimu 2006/379/EB, kuriuo ieškovė buvo įtraukta į minėtą sąrašą — po Pirmosios instancijos teismo sprendimo Organisation des Modjahedines du peuple d'Iran prieš Tarybą (byla T-228/02 (2006) Rink. II-0000) Taryba turėjo pirma minėtą sprendimą, kiek tai susiję su ieškove, panaikinti arba iš dalies pakeisti. Ieškovės teigimu, Taryba turėjo iš šio sąrašo išbraukti ieškovės pavadinimą.
   Ieškovė taip pat teigia, kad ginčijamas sprendimas buvo priimtas pažeidžiant ieškovės teisę būti išklausytai ir be tinkamo motyvavimo.
   Be to, ieškovė mano, kad ginčijamas sprendimas buvo priimtas remiantis medžiaga, kuri visa buvo susijusi su prieš 2001 m. ėjusiu laikotarpiu ir nebuvo atsižvelgta į ieškovės nurodytą medžiagą, susijusią su po 2001 m. ėjusiu laikotarpiu.
   Galiausiai ieškovė teigia, kad tokios aplinkybės rodo, jog buvo piktnaudžiaujama įgaliojimais.

      (1)  OL 2007 L 169, p. 58.


title: Byla T-347/08 2008 m. rugpjūčio 20 d. pareikštas ieškinys byloje iTouch International prieš VRDT prieš VRDT — Touchnet Information Systems (iTouch)

text:
               25.10.2008

               LT

               Europos Sąjungos oficialusis leidinys

               C 272/43

         2008 m. rugpjūčio 20 d. pareikštas ieškinys byloje iTouch International prieš VRDT prieš VRDT — Touchnet Information Systems (iTouch)

   (Byla T-347/08)
   (2008/C 272/85)
   Kalba, kuria surašytas ieškinys: anglų
   Šalys

      Ieškovė: iTouch International plc (Londonas, Jungtinė Karalystė), atstovaujama baristerio T. Alkin

      Atsakovė: Vidaus rinkos derinimo tarnyba (prekių ženklams ir pramoniniam dizainui).

      Kita procedūros Apeliacinėje taryboje šalis: Touchnet Information Systems, Inc. (Lenexa, JAV)
   Ieškovės reikalavimai

               —

               Panaikinti 2008 m. gegužės 28 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 493/2007-2.

               —

               Nepatenkinus pirma minėto reikalavimo, panaikinti tą 2008 m. gegužės 28 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimo byloje R 493/2007-2 dalį, kurią, teismo manymu, reikia panaikinti.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: žodinis prekių ženklas iTouch 38 ir 42 klasės prekėms ir paslaugoms

      Ženklo ar žymens, kuriuo remtasi protesto procedūroje, savininkas: Kita procedūros Apeliacinėje taryboje šalis

      Ženklas ar žymuo, kuriuo remtasi protesto procedūroje: žodinis Bendrijos prekių ženklas Touchnet 9, 37 ir 42 klasės prekėms ir paslaugoms (registracijos Nr. 1 449 503)

      Protestų skyriaus sprendimas: patenkinti visą protestą

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 40/94 8 straipsnio 1 dalies b punkto pažeidimas, nes apeliacinė taryba suklydo manydama, kad yra pavojus supainioti prieštaraujančius prekių ženklus.


title: Byla C-64/14 P: 2015 m. balandžio 29 d. Teisingumo Teismo (ketvirtoji kolegija) nutartis byloje Sven A. von Storch/Europos Centrinis Bankas (ECB) (Apeliacinis skundas — Ieškinys dėl panaikinimo — Priimtinumas — Tiesiogiai susijęs asmuo — Europos Centrinio Banko priimti sprendimai — Europos Centrinio Banko gairės 2012/641/ES — Teisingumo Teismo procedūros reglamento 181 straipsnis)

text:
               28.9.2015

               LT

               Europos Sąjungos oficialusis leidinys

               C 320/3

         2015 m. balandžio 29 d. Teisingumo Teismo (ketvirtoji kolegija) nutartis byloje Sven A. von Storch/Europos Centrinis Bankas (ECB)

   (Byla C-64/14 P) (1)

   ((Apeliacinis skundas - Ieškinys dėl panaikinimo - Priimtinumas - Tiesiogiai susijęs asmuo - Europos Centrinio Banko priimti sprendimai - Europos Centrinio Banko gairės 2012/641/ES - Teisingumo Teismo procedūros reglamento 181 straipsnis))
   (2015/C 320/03)
   Proceso kalba: vokiečių

      Šalys

      Apeliantas: Sven A. von Storch, atstovaujamas advokato M. Kerber

      Kita proceso šalis: Europos Centrinis Bankas (ECB), atstovaujamas C. Kroppenstedt ir G. Gruber, padedamų advokato H.-G. Kamann

      Rezoliucinė dalis

               1.

               Atmesti apeliacinį skundą.

               2.

               Sven A. von Storch ir kiti 5  216 ieškovai, kurių pavardės nurodytos šios nutarties priede, padengia bylinėjimosi išlaidas.

      (1)  OL C 151, 2014 5 19.


title: Byla C-424/06 2006 m. spalio 16 d. pareikštas ieškinys byloje Europos Bendrijų Komisija prieš Italijos Respubliką

text:
               16.12.2006

               LT

               Europos Sąjungos oficialusis leidinys

               C 310/8

         2006 m. spalio 16 d. pareikštas ieškinys byloje Europos Bendrijų Komisija prieš Italijos Respubliką

   (Byla C-424/06)
   (2006/C 310/15)
   Proceso kalba: italų
   Šalys

      Ieškovė: Europos Bendrijų Komisija, atstovaujama E. Montaguti ir N. Yerrell

      Atsakovė: Italijos Respublika
   Ieškovės reikalavimai

               —

               Pripažinti, kad nepriėmusi 2002 m. kovo 11 d. Europos Parlamento ir Tarybos direktyvą 2002/15/EB (1) dėl asmenų, kurie verčiasi mobiliąja kelių transporto veikla, darbo laiko organizavimo įgyvendinančių įstatymų ir kitų teisės aktų ir bet kuriuo atveju nepateikusi šių priemonių Komisijai, Italijos Respublika neįvykdė įsipareigojimų pagal šią direktyvą.

               —

               Priteisti iš Italijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti Direktyvą 2002/15/EB į nacionalinę teisę baigėsi 2005 m. kovo 23 dieną.

      (1)  OL L 80, p. 35.


title: Sujungtos bylos T-458/10–T-467/10 ir T-471/10: 2014 m. gegužės 13 d. Bendrojo Teismo sprendimas byloje McBride ir kt./Komisija (Žuvininkystė — Žuvų išteklių apsaugos priemonės — Sektoriaus restruktūrizavimas — Prašymai nustatyti didesnius daugiametės orientavimo programos tikslus siekiant pagerinti laivų saugą — Airijos prašymas dėl įvairių laivų — Sprendimas, priimtas Bendrajam Teismui panaikinus pradinį sprendimą dėl tos pačios procedūros — Naujasis sprendimas atmesti — Komisijos kompetencijos nebuvimas)

text:
               30.6.2014

               LT

               Europos Sąjungos oficialusis leidinys

               C 202/18

         2014 m. gegužės 13 d. Bendrojo Teismo sprendimas byloje McBride ir kt./Komisija

   (Sujungtos bylos T-458/10–T-467/10 ir T-471/10) (1)

   ((Žuvininkystė - Žuvų išteklių apsaugos priemonės - Sektoriaus restruktūrizavimas - Prašymai nustatyti didesnius daugiametės orientavimo programos tikslus siekiant pagerinti laivų saugą - Airijos prašymas dėl įvairių laivų - Sprendimas, priimtas Bendrajam Teismui panaikinus pradinį sprendimą dėl tos pačios procedūros - Naujasis sprendimas atmesti - Komisijos kompetencijos nebuvimas))
   2014/C 202/22
   Proceso kalba: anglų

      Šalys

      Ieškovai: Peter McBride (Downings, Airija) (byla T-458/10); Hugh McBride (Downings) (T-459/10); Mullglen Ltd (Largy, Airija) (T-460/10); Cathal Boyle (Fiafannon, Airija) (byla T-461/10); Thomas Flaherty (Kilronan, Airija) (byla T-462/10); Ocean Tawlers Ltd (Kilibegsas, Airija) (byla T-463/10); Patrick Fitzpatrick (Killeany, Airija) (byla T-464/10); Eamon McHugh (Kilibegsas) (byla T-465/10); Eugene Hannigan (Kilibegsas) (byla T-466/10); Larry Murphy (Castletownbere, Airija) (byla T-467/10); Brendan Gill (Lifordas, Airija) (byla T-471/10), iš pradžių atstovaujami SC A. Collins, baristerio N. Travers ir solisitoriaus D. Barry, vėliau baristerio N. Travers, solisitoriaus D. Barry ir baristerės E. Barrington

      Atsakovė: Europos Komisija, bylose T-458/10–T-467/10 iš pradžių atstovaujama K. Banks, A. Bouquet ir A. Szmytkowska, vėliau A. Bouquet ir A. Szmytkowska, padedamų baristerio B. Doherty, o byloje T-471/10, atstovaujama A. Bouquet ir A. Szmytkowska, padedamų baristerio B. Doherty

      Dalykas

   Prašymas panaikinti 2010 m. liepos 13 d. Komisijos sprendimus C (2010) 4758, C (2010) 4748, C (2010) 4757, C (2010) 4751, C (2010) 4764, C (2010) 4750, C (2010) 4761, C (2010) 4767, C (2010) 4754, C (2010) 4753 ir C (2010) 4752, kuriais atmestas Airijos prašymas nustatyti didesnius IV daugiametės orientavimo programos tikslus laikotarpiu nuo 1997 m. sausio 1 d. iki 2001 m. gruodžio 31 d. siekiant atsižvelgti į laivų Peader Elaine II, Heather Jane II, Pacelli, Marie Dawn, Westward Isle, Golden Rose, Shauna Ann, Antartic, Niamh Eoghan, Menhaden ir Brendelen, priklausančių atitinkamai Peter McBride, Hugh McBride, Mullglen, C. Boyle, T. Flaherty, Ocean Trawlers, P. Fitzpatrick, E. McHugh, E. Hannigan, L. Murphy ir B. Gill, saugos pagerinimus, priimtus po to, kai 2008 m. balandžio 17 d. Teisingumo Teismo sprendimu Flaherty ir kt./Komisija (C-373/06 P, C-379/06 P ir C-382/06 P, Rink. p. I-2649) ir 2006 m. birželio 13 d. Pirmosios instancijos teismo sprendimu Boyle ir kt./Komisija (T-218/03 à T-240/03, Rink. p. II-1699) buvo panaikintas 2003 m. balandžio 4 d. Komisijos sprendimas Nr. 2003/245/EB, susijęs su Komisijos gautais prašymais nustatyti didesnius IV daugiametės orientavimo programos tikslus siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas (OL L 90, p. 48).

      Rezoliucinė dalis

               1.

               Panaikinti 2010 m. liepos 13 d. Komisijos sprendimus C (2010) 4758, C (2010) 4748, C (2010) 4757, C (2010) 4751, C (2010) 4764, C (2010) 4750, C (2010) 4761, C (2010) 4767, C (2010) 4754, C (2010) 4753 ir C (2010) 4752, kuriais atmestas Airijos prašymas nustatyti didesnius IV daugiametės orientavimo programos tikslus, siekiant atsižvelgti į ieškovų laivų saugos pagerinimus.

               2.

               Priteisti iš Europos Komisijos bylinėjimosi išlaidas.

      (1)  OL C 328, 2010 12 4.


title: Byla T-160/17: 2017 m. kovo 10 d. pareikštas ieškinys byloje RY/Komisija

text:
               8.5.2017

               LT

               Europos Sąjungos oficialusis leidinys

               C 144/55

         2017 m. kovo 10 d. pareikštas ieškinys byloje RY/Komisija

   (Byla T-160/17)
   (2017/C 144/74)
   Proceso kalba: prancūzų

      Šalys

      Ieškovas: RY, atstovaujamas advokatų J.-N. Louis ir N. de Montigny

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2016 m. balandžio 27 d. Žmogiškųjų išteklių ir saugumo generalinio direktorato (DG HR) generalinio direktoriaus sprendimą, kuriuo pagal KTĮS 47 straipsnio c punkto i papunktį nutraukiama ieškovo, kaip laikinojo tarnautojo, sutartis, sudaryta neapibrėžtos trukmės laikotarpiui,

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi vieninteliu pagrindu, grindžiamu jo teisės būti išklausytam prieš priimant sprendimą nutraukti neapibrėžtos trukmės laikotarpiui sudarytą sutartį pažeidimu. Anot ieškovo, ginčijamas sprendimas priimtas pažeidžiant Pagrindinių teisių chartijos 41 straipsnį. Be to, jis priimtas pažeidžiant pareigą motyvuoti ir, konkrečiau kalbant, ieškovo teisę būti informuotam apie visus objektyvius kaltinimus, kuriais grindžiamas ginčijamas sprendimas, be kita ko, apie pasitikėjimo praradimo priežastis.


title: Byla C-344/09: 2011 m. kovo 24 d. Teisingumo Teismo (penktoji kolegija) nutartis ( Mora Kommun (Švedija) prašymas priimti prejudicinį sprendimą) baudžiamojoje byloje prieš Dan Bengtsson (Prašymas priimti prejudicinį sprendimą — Nacionalinio teismo sąvoka — Ginčo ir procedūros, skirtos teisminio pobūdžio sprendimui priimti, būtinybė — Nepriklausymas Teisingumo Teismo jurisdikcijai)

text:
               16.7.2011

               LT

               Europos Sąjungos oficialusis leidinys

               C 211/6

         2011 m. kovo 24 d. Teisingumo Teismo (penktoji kolegija) nutartis (Mora Kommun (Švedija) prašymas priimti prejudicinį sprendimą) baudžiamojoje byloje prieš Dan Bengtsson
   (Byla C-344/09) (1)

   (Prašymas priimti prejudicinį sprendimą - Nacionalinio teismo sąvoka - Ginčo ir procedūros, skirtos teisminio pobūdžio sprendimui priimti, būtinybė - Nepriklausymas Teisingumo Teismo jurisdikcijai)
   2011/C 211/09
   Proceso kalba: švedų

      Prašymą priimti prejudicinį sprendimą pateikęs teismas

      Mora Kommun

      Šalis pagrindinėje baudžiamojoje byloje

   Dan Bengtsson

      Dalykas

   Prašymas priimti prejudicinį sprendimą — 1999 m. liepos 12 d. Tarybos rekomendacijos 1999/519/EB dėl elektromagnetinių laukų (0 Hz–300 GHz) poveikio žmonėms apribojimo (OL L 199, p. 59) bei atsargumo principo aiškinimas — Bevielių telekomunikacijų bazinių stočių skleidžiamos elektromagnetinės spinduliuotės poveikis sveikatai — Rekomendacijoje numatyti kontroliniai lygiai.

      Rezoliucinė dalis

   Europos Sąjungos Teisingumo Teismo jurisdikcijai akivaizdžiai nepriklauso atsakyti į Mora kommun, Miljö- och hälsoskyddsnämnden 2009 m. birželio 2 d. sprendimu pateiktą klausimą.

      (1)  OL C 317, 2010 11 20.


title: Byla T-513/10: 2012 m. sausio 17 d. Bendrojo Teismo sprendimas byloje Hamberger Industriewerke prieš VRDT (Atrium) (Bendrijos prekių ženklas — Žodinio Bendrijos prekių ženklo „Atrium“ paraiška — Absoliutus atmetimo pagrindas — Apibūdinamasis pobūdis — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b ir c punktai)

text:
               25.2.2012

               LT

               Europos Sąjungos oficialusis leidinys

               C 58/8

         2012 m. sausio 17 d. Bendrojo Teismo sprendimas byloje Hamberger Industriewerke prieš VRDT (Atrium)

   (Byla T-513/10) (1)

   (Bendrijos prekių ženklas - Žodinio Bendrijos prekių ženklo „Atrium“ paraiška - Absoliutus atmetimo pagrindas - Apibūdinamasis pobūdis - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b ir c punktai)
   2012/C 58/14
   Proceso kalba: vokiečių

      Šalys

      Ieškovė: Hamberger Industriewerke GmbH (Štefanskirchenas, Vokietija), atstovaujama advokato T. Schmidpeter

      Atsakovė: Vidaus rinkos derinimo tarnyba (prekių ženklams ir pramoniniam dizainui), iš pradžių atstovaujama S. Schäffner ir R. Manea, vėliau G. Schneider

      Dalykas

   Ieškinys dėl 2010 m. rugpjūčio 26 d. VRDT ketvirtosios apeliacinės tarybos sprendimo (byla R 291/2010-4), susijusio su paraiška įregistruoti žodinį žymenį „Atrium“ kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Hamberger Industriewerke GmbH bylinėjimosi išlaidas.

      (1)  OL C 13, 2011 1 15.


title: Byla T-125/11: 2013 m. sausio 16 d. Bendrojo Teismo nutartis byloje Centre national de la recherche scientifique prieš Komisiją

text:
               9.3.2013

               LT

               Europos Sąjungos oficialusis leidinys

               C 71/27

         2013 m. sausio 16 d. Bendrojo Teismo nutartis byloje Centre national de la recherche scientifique prieš Komisiją

   (Byla T-125/11) (1)

   2013/C 71/44
   Proceso kalba: prancūzų
   Antrosios kolegijos pirmininkas nutartimi nurodė išbraukti bylą iš registro.

      (1)  OL C 145, 2011 5 14.


title: Byla C-533/07 2007 m. lapkričio 29 d. Oberster Gerichtshof (Austrija) pateiktas prašymas priimti prejudicinį sprendimą byloje Falco Privatstiftung ir Thomas Rabitsch prieš Gisela Weller-Lindhorst

text:
               9.2.2008

               LT

               Europos Sąjungos oficialusis leidinys

               C 37/15

         2007 m. lapkričio 29 d.Oberster Gerichtshof (Austrija) pateiktas prašymas priimti prejudicinį sprendimą byloje Falco Privatstiftung ir Thomas Rabitsch prieš Gisela Weller-Lindhorst

   (Byla C-533/07)
   (2008/C 37/20)
   Proceso kalba: vokiečių
   Prašymą priimti prejudicinį sprendimą pateikęs teismas
   Oberster Gerichtshof
   Šalys pagrindinėje byloje

      Ieškovai: Falco Privatstiftung, Thomas Rabitsch

      Atsakovė: Gisela Weller-Lindhorst
   Prejudiciniai klausimai

               1.

               Ar sutartis, kuria tam tikros neturtinės teisės turėtojas suteikia savo kontrahentui teisę naudotis šia teise (licencijos sutartis), yra sutartis dėl „paslaugų teikimo“2000 m. gruodžio 22 d. Reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (Briuselio I reglamentas) (1) prasme?

               2.

               Teigiamo atsakymo į 1-ąjį klausimą atveju:

                           2.1.

                           Ar paslauga suteikiama bet kokioje vietoje valstybėje narėje, kurioje pagal sutartį leidžiama naudotis teise ir ja faktiškai pasinaudojama?

                           2.2.

                           Ar vis dėlto paslauga suteikiama licencijos davėjo gyvenamojoje arba pagrindinės administracijos vietoje?

                           2.3.

                           Ar teigiamo atsakymo į 2.1 arba 2.2 klausimą atveju kompetentingas teismas taip pat gali priimti sprendimą dėl licencijos mokesčio už naudojimąsi teise kitoje valstybėje narėje arba trečiojoje valstybėje?

               3.

               Neigiamo atsakymo į 1-ąjį, 2.1 arba 2.2 klausimus atveju: ar kompetencija dėl licencijos mokesčio, remiantis Briuselio I reglamento 5 straipsnio 1 punkto a ir c papunkčiais, mokėjimo klausimu turi būti ir toliau vertinama pagal principus, išplaukiančius iš Europos Teisingumo Teismo praktikos dėl 1968 m. rugsėjo 27 d. Briuselio konvencijos dėl jurisdikcijos ir teismo sprendimų civilinėse ir komercinėse bylose vykdymo (Briuselio konvencija)?

      (1)  OL L 12, p. 1.


title: Byla T-97/11: 2013 m. rugsėjo 16 d. Bendrojo Teismo sprendimas byloje Rovi Pharmaceuticals prieš VRDT — Laboratorios Farmaceuticos Rovi (ROVI Pharmaceuticals) (Bendrijos prekių ženklas — Protesto procedūra — Žodinio Bendrijos prekių ženklo ROVI Pharmaceuticals paraiška — Ankstesnis vaizdinis Bendrijos prekių ženklas ROVI ir ankstesnis nacionalinis žodinis prekių ženklas ROVIFARMA — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas — Vienodas požiūris)

text:
               16.11.2013

               LT

               Europos Sąjungos oficialusis leidinys

               C 336/19

         2013 m. rugsėjo 16 d. Bendrojo Teismo sprendimas byloje Rovi Pharmaceuticals prieš VRDT — Laboratorios Farmaceuticos Rovi (ROVI Pharmaceuticals)

   (Byla T-97/11) (1)

   (Bendrijos prekių ženklas - Protesto procedūra - Žodinio Bendrijos prekių ženklo ROVI Pharmaceuticals paraiška - Ankstesnis vaizdinis Bendrijos prekių ženklas ROVI ir ankstesnis nacionalinis žodinis prekių ženklas ROVIFARMA - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas - Vienodas požiūris)
   2013/C 336/37
   Proceso kalba: anglų

      Šalys

      Ieškovė: Rovi Pharmaceuticals GmbH (Šliuchternas, Vokietija), atstovaujama advokato M. Berghofer

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. Crespo Carrillo

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Laboratorios Farmaceuticos Rovi, SA (Madridas, Ispanija), atstovaujama advokatų G. Marín Raigal, P. López Ronda ir G. Macias Bonilla

      Dalykas

   Ieškinys dėl 2010 m. gruodžio 7 d. VRDT antrosios apeliacinės tarybos sprendimo (byla R 500/2010-2), susijusio su protesto procedūra tarp Laboratorios Farmacéuticos Rovi, SA ir Rovi Pharmaceuticals GmbH.

      Rezoliucinė dalis

               1)

               Atmesti ieškinį.

               2)

               Priteisti iš Rovi Pharmaceuticals GmbH bylinėjimosi išlaidas, įskaitant išlaidas, kurias Laboratorios Farmacéuticos Rovi, SA patyrė vykstant procedūrai Apeliacinėje taryboje.

      (1)  OL C 120, 2011 4 16.


title: Byla T-554/13: 2017 m. kovo 16 d. Bendrojo Teismo nutartis byloje Vengrija/Komisija

text:
               8.5.2017

               LT

               Europos Sąjungos oficialusis leidinys

               C 144/60

         2017 m. kovo 16 d. Bendrojo Teismo nutartis byloje Vengrija/Komisija

   (Byla T-554/13) (1)

   (2017/C 144/85)
   Proceso kalba: vengrų
   Devintosios kolegijos pirmininkas nutartimi nurodė išbraukti bylą iš registro.

      (1)  OL C 24, 2014 1 25.


title: Byla C-386/13: 2014 m. rugsėjo 24 d. Teisingumo Teismo pirmininko nutartis byloje Europos Komisija/Kipro Respublika

text:
               1.12.2014

               LT

               Europos Sąjungos oficialusis leidinys

               C 431/16

         2014 m. rugsėjo 24 d. Teisingumo Teismo pirmininko nutartis byloje Europos Komisija/Kipro Respublika

   (Byla C-386/13) (1)

   (2014/C 431/23)
   Proceso kalba: graikų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 260, 2013 9 7.


title: Byla C-421/11: 2011 m. rugpjūčio 11 d. Total SA, Elf Aquitaine SA pateiktas apeliacinis skundas dėl 2011 m. birželio 7 d. Bendrojo Teismo (ketvirtoji kolegija) priimto sprendimo byloje T-206/06 Total ir Elf Aquitaine prieš Komisiją

text:
               19.11.2011

               LT

               Europos Sąjungos oficialusis leidinys

               C 340/6

         2011 m. rugpjūčio 11 d.Total SA, Elf Aquitaine SA pateiktas apeliacinis skundas dėl 2011 m. birželio 7 d. Bendrojo Teismo (ketvirtoji kolegija) priimto sprendimo byloje T-206/06 Total ir Elf Aquitaine prieš Komisiją

   (Byla C-421/11)
   2011/C 340/11
   Proceso kalba: prancūzų

      Šalys

      Apeliantės: Total SA, Elf Aquitaine SA, atstovaujamos advokatų E. Morgan de Rivery ir A. Noël-Baron

      Kita proceso šalis: Europos Komisija

      Apeliančių reikalavimai

               —

                     Visų pirma:

               —

               remiantis SESV 256 straipsniu ir Europos Sąjungos Teisingumo Teismo statuto Protokolo Nr. 3 56 straipsniu, panaikinti 2011 m. birželio 7 d. Bendrojo Teismo sprendimą Total ir Elf Aquitaine prieš Komisiją, byla T-206/06;

               —

               patenkinti jos reikalavimus, pateiktus Bendrajame Teisme;

               —

               todėl panaikinti 2006 m. gegužės 31 d. Komisijos sprendimo C(2006) 2098 galutinis 1 straipsnio c ir d punktus, 2 straipsnio b punktą, 3 ir 4 straipsnius;

               —

               papildomai: remiantis SESV 261 straipsniu, pakeisti Elf Aquitaine bendrai ir solidariai su Total2006 m. gegužės 31 d. Komisijos sprendimo C(2006) 2098 galutinis 2 straipsnio b punktu skirtas baudas, įgyvendinant savo neribotą kompetenciją dėl 2011 m. birželio 7 d. Bendrojo Teismo sprendimo Total ir Elf Aquitaine prieš Komisiją, byla T-206/06, nepakankamo motyvavimo ir argumentų (ypač dėl Bendrojo Teismo atlikto atgrasomąjį poveikį padidinančio veiksnio vertinimo), ir sumažinti šias bendras ir solidarias baudas iki 75 562 500 eurų Elf Aquitaine ir 58 500 000 eurų Total;

               —

               papildomai: remiantis SESV 261 straipsniu, pakeisti Elf Aquitaine bendrai ir solidariai su Total2006 m. gegužės 31 d. Komisijos sprendimo C(2006) 2098 galutinis 2 straipsnio b punktu skirtas baudas, įgyvendinant savo neribotą kompetenciją dėl 2011 m. birželio 7 d. Bendrojo Teismo sprendimo Total ir Elf Aquitaine prieš Komisiją, byla T-206/06, nepakankamo motyvavimo ir argumentų, tiek, kiek Teisingumo Teismui atrodys tinkama;

               —

               dar kartą papildomai: atleisti Elf Aquitaine ir Total nuo delspinigių mokėjimo, kurie turėjo būti skaičiuojami nuo 2006 m. gegužės 31 d. Komisijos sprendimo C(2006) 2098 galutinis priėmimo iki sprendimo priėmimo byloje Arkoma, T-217/06;

               —

               bet kuriuo atveju priteisti iš Komisijos visas bylinėjimosi išlaidas, įskaitant Elf Aquitaine ir Total patirtas Bendrajame Teisme.

      Apeliacinio skundo pagrindai ir pagrindiniai argumentai

   Grįsdamos šį apeliacinį skundą apeliantės nurodo šešis pagrindinius ir tris pagalbinius pagrindus.
   Pirmuoju apeliacinio skundo pagrindu Total SA ir Elf Aquitaine SA nurodo, kad Bendrasis Teismas pažeidė ESS 5 straipsnį, nes jis patvirtino Komisijos šiuo atveju taikytą ir įmonės sąvoka pagal SESV 101 straipsnį pagrįstą patronuojančių bendrovių automatinės atsakomybės principą. Toks požiūris nesuderinamas su kompetencijos suteikimo ir solidarumo (pirma dalis) bei proporcingumo (antra dalis) principais.
   Antruoju pagrindu apeliantės nurodo akivaizdžiai klaidingą nacionalinės teisės ir įmonės sąvokos aiškinimą, nes Bendrasis Teismas, be kita ko, teisiškai netiksliai taikė juridinio asmens autonomijos principą.
   Trečiuoju apeliacinio skundo pagrindu apeliantės iš esmės tvirtina, kad Bendrasis Teismas savanoriškai atsisakė vertinti sankcijų konkurencijos teisėje baudžiamąjį pobūdį ir naujas pareigas pagal ES pagrindinių teisių chartiją. Bendrasis Teismas netinkamai ir klaidingai taikė įmonės koncepciją Sąjungos teisėje, nepaisydamas autonomijos prezumpcijos, kuria grindžiama nacionalinė bendrovių teisė, ir sankcijų konkurencijos teisėje baudžiamojo pobūdžio. Be to, apeliantės tvirtina, kad Bendrasis Teismas savo iniciatyva turėjo pripažinti dabartinės administracinės procedūros Komisijoje neteisėtumą.
   Ketvirtuoju apeliacinio skundo pagrindu apeliantės nurodo teisės į gynybą pažeidimą dėl klaidingo sąžiningumo ir šalių lygiateisiškumo principų aiškinimo. Bendrasis Teismas leido Komisijai remtis probatio diabolica ir padarė klaidą, kai nusprendė, kad dukterinės bendrovės nepriklausomumas turi būti vertinamas bendrai, atsižvelgiant į jos turtinius santykius su patronuojančia bendrove, nors turėtų būti vertinamas atsižvelgiant į elgesį atitinkamoje rinkoje.
   Penktuoju apeliacinio skundo pagrindu apeliantės nurodo pareigos motyvuoti pažeidimą, nes Bendrasis Teismas trumpai konstatavo, jog Komisija atmetė jų argumentus, nepateikdamas jokios Komisijos nurodytų argumentų analizės (pirma dalis). Be to, apeliantės nurodo teisės klaidas, susijusias su Komisijai keliamu reikalavimu motyvuoti (antra dalis) ir kaltina Bendrąjį Teismą, kad šis kaip savo motyvus nurodė Komisijos motyvus (trečia dalis).
   Šeštuoju apeliacinio skundo pagrindu apeliantės nurodo gero administravimo principo pažeidimą, nes apeliantėms, patronuojančioms bendrovėms, skirtos baudos suma didesnė negu baudos, skirtos Arkema, pažeidimą padariusiam filialui.
   Septintuoju ieškinio pagrindu apeliantės kaltina Bendrąjį Teismą, kad šis padarė kelias teisės klaidas taikydamas dauginimo iš trijų koeficientą, siekdamas atgrasomojo baudos poveikio. Bendrasis teismas taip pat pažeidė 1998 m. gaires dėl baudų apskaičiavimo (pirma dalis) ir nedalomą bazinės baudos sumos pobūdį (antra dalis).
   Aštuntuoju apeliacinio skundo pagrindu apeliantės prašo sumažinti joms skirtų baudų sumas.
   Devintuoju — paskutiniu — pagrindu apeliantės prašo panaikinti delspinigius, kurių reikalauja Komisija vykdydama skundžiamą sprendimą ir teismo sprendimą.


title: Byla T-381/16: 2016 m. liepos 13 d. pareikštas ieškinys byloje Düll/EUIPO – Cognitect (DaToMo)

text:
               2016 10 3

               LT

               Europos Sąjungos oficialusis leidinys

               C 364/14

      2016 m. liepos 13 d. pareikštas ieškinys byloje Düll/EUIPO – Cognitect (DaToMo)

      (Byla T-381/16)
      (2016/C 364/10)
      Kalba, kuria surašytas ieškinys: vokiečių

         Šalys

         Ieškovas: Klaus Düll (Südergellersen, Vokietija), atstovaujamas advokato S. Wolff-Marting

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Cognitect, Inc. (Daramas, Šiaurės Karolina, Jungtinės Valstijos)

         Su procedūra EUIPO susijusi informacija

         Pareiškėjas: ieškovas

         Prekių ženklas, dėl kurio kilo ginčas: žodinis Sąjungos prekių ženklas „DaToMo“ – Sąjungos prekių ženklas Nr. 6 715 627

         Procedūra EUIPO: registracijos panaikinimo procedūra

         Ginčijamas sprendimas: 2016 m. balandžio 19 d. EUIPO antrosios apeliacinės tarybos sprendimas byloje R 1481/2015-2

         Reikalavimai

      Ieškovas Bendrojo Teismo prašo:

                  —

                  pakeisti ginčijamą sprendimą taip, kad 42 klasės prekėms ir paslaugoms, kurioms galioja prekių ženklas „DaToMo“ Nr. 6715627, po minėto sprendimo priėmimo būtų taikoma nuoroda „all the aforementioned for the enterprise mobility management (EMM)“,

                  —

                  priteisti iš EUIPO jos ir ieškovės bylinėjimosi išlaidas.

         Pagrindas, kuriuo remiamasi

                  —

                  Reglamento Nr. 40/94 50 straipsnio pažeidimas.


title: Byla T-395/06 2008 m. rugsėjo 11 d. Pirmosios instancijos teismo nutartis byloje Italija prieš Komisiją

text:
               22.11.2008

               LT

               Europos Sąjungos oficialusis leidinys

               C 301/64

         2008 m. rugsėjo 11 d. Pirmosios instancijos teismo nutartis byloje Italija prieš Komisiją

   (Byla T-395/06) (1)

   (2008/C 301/119)

      Proceso kalba: italų

   Antrosios kolegijos pirmininkas nutartimi nurodė išbraukti bylą iš registro.

      (1)  OL C 42, 2007 2 24.


title: Byla T-26/17 R: 2017 m. birželio 26 d. Bendrojo Teismo pirmininko nutartis byloje Jalkh/Parlamentas (Laikinųjų apsaugos priemonių taikymas — Institucinė teisė — Europos Parlamento narys — Privilegijos ir imunitetai — Europos Parlamento nario parlamentinio imuniteto panaikinimas — Prašymas sustabdyti vykdymą — Skubos nebuvimas)

text:
               14.8.2017

               LT

               Europos Sąjungos oficialusis leidinys

               C 269/24

         2017 m. birželio 26 d. Bendrojo Teismo pirmininko nutartis byloje Jalkh/Parlamentas

   (Byla T-26/17 R)
   ((Laikinųjų apsaugos priemonių taikymas - Institucinė teisė - Europos Parlamento narys - Privilegijos ir imunitetai - Europos Parlamento nario parlamentinio imuniteto panaikinimas - Prašymas sustabdyti vykdymą - Skubos nebuvimas))
   (2017/C 269/35)
   Proceso kalba: prancūzų

      Šalys

      Ieškovas: Jean-François Jalkh (Gres Armenviljė, Prancūzija), iš pradžių atstovaujamas advokatų J.-P. Le Moigne, vėliau – M. Ceccaldi

      Atsakovas: Europos Parlamentas, atstovaujamas M. Dean ir S. Alonso de León

      Dalykas

   SESV 278 ir 279 straipsniais grindžiamas prašymas sustabdyti 2016 m. lapkričio 22 d. Parlamento sprendimo panaikinti J.-F. Jalkh imunitetą, kad būtų atliekamas ikiteisminis tyrimas (byla Nr. 1422400530), pradėtas tribunal de grande instance de Nanterre (Nantero apygardos teismas, Prancūzija), vykdymą.

      Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti bylinėjimosi išlaidų klausimo nagrinėjimą.


title: Sujungtos bylos T-529/08–T-531/08: 2010 m. balandžio 13 d. Bendrojo Teismo nutartis byloje Diputación Foral de Álava ir kt. prieš Europos Komisiją (Ieškinys dėl panaikinimo — Valstybės pagalba — Mokesčių lengvatos — Neteisėtomis pripažintos valstybės pagalbos susigrąžinimas — Sudėtinių palūkanų tvarkos taikymas — Patvirtinantis aktas — Nepriimtinumas)

text:
               5.6.2010

               LT

               Europos Sąjungos oficialusis leidinys

               C 148/30

         2010 m. balandžio 13 d. Bendrojo Teismo nutartis byloje Diputación Foral de Álava ir kt. prieš Europos Komisiją

   (Sujungtos bylos T-529/08–T-531/08) (1)

   (Ieškinys dėl panaikinimo - Valstybės pagalba - Mokesčių lengvatos - Neteisėtomis pripažintos valstybės pagalbos susigrąžinimas - Sudėtinių palūkanų tvarkos taikymas - Patvirtinantis aktas - Nepriimtinumas)
   2010/C 148/54
   Proceso kalba: ispanų

      Šalys

      Ieškovės: Territorio Histórico de Álava — Diputación Foral de Álava (Ispanija) (byla T-529/08); Territorio Histórico de Guipúzcoa — Diputación Foral de Guipúzcoa (Ispanija) (byla T-530/08) ir Territorio Histórico de Vizcaya — Diputación Foral de Vizcaya (Espagne) (byla T-531/08), atstovaujamos advokatų I. Sáenz-Cortabarría Fernández ir M. Morales Isasi

      Atsakovė: Europos Komisija, atstovaujama C. Urraca Caviedes

      Dalykas

   Prašymas panaikinti 2008 m. spalio 2 d. Komisijos laišką, kuriuo ieškovams nurodoma, kad susigrąžinant 2001 m. liepos 11 d. Komisijos sprendimais 2002/820/EB, 2002/894/EB ir 2003/27/EB dėl Ispanijos valstybės pagalbos schemos tam tikroms naujai įsteigtoms įmonėms atitinkamai Alava, Gipuskoa ir Biskajos provincijose suteikiant 45 % investicijų vertės mokesčio kreditą (atitinkamai OL L 296, 2002, p. 1, OL L 314, 2002, p. 26 ir OL L 17, 2003, p. 1) bei 2001 m. liepos 11 d. Komisijos sprendimais 2002/892/EB, 2002/540/EB ir 2003/806/EB dėl Ispanijos valstybės pagalbos schemos tam tikroms naujai įsteigtoms įmonėms atitinkamai Alava, Gipuskoa ir Biskajos provincijose (atitinkamai OL L 314, 2002, p. 1, OL L 174, 2002, p. 31, ir OL L 279, 2002), patvirtintais 2009 m. rugsėjo 9 d. Bendrojo Teismo sprendimu Diputación Foral de Álava ir kt. prieš Komisiją (T-230/01–T-232/01 ir T-267/01– T-269/01, dar nepaskelbtas Rinkinyje) pripažintas neteisėtomis valstybės pagalbas reikia taikyti sudėtines palūkanas

      Rezoliucinė dalis

               1.

               Atmesti ieškinius kaip nepriimtinus.

               2.

               Territorio Histórico de Álava — Diputación Foral de Álava, Territorio Histórico de Guipúzcoa — Diputación Foral de Guipúzcoa ir Territorio Histórico de Vizcaya — Diputación Foral de Vizcaya padengia savo ir Europos Komisijos patirtas bylinėjimosi išlaidas.

      (1)  OL C 32, 2009 2 7.